भोजपुरी में खबर (शुक, 8 मई 2015) – टटका खबर\nभोजपुरी में खबर (शुक, 8 मई 2015)\nसंसद से बियफे का दिने संविधान के 100वां संशोधन विधेयक के मंजूरी मिल गइल. राज्यसभा एकरा के पहिलही पारित कर चुकल रहुवे. एकरा पारित भइला का बाद बांगला देश आ भारत के सीमा के फेर से खींचल जाई आ बांगला देेश मे भारत के गाँव आ भारत में बांगला देश के गाँव के मसला सलटा लीहल जाई. एह समझौता से बंगलादेश के भारत से करीब दस हजार एकड जमीन मिल जाई.\nअमेरिका के पत्रिका टाइम्स के दीहल अपना इंटरव्यू में प्रधानमंत्री नरेंद्र मोदी फेरू दोहरवलन कि उनकर सरकार जाति, संप्रदाय भा धर्म का आधार पर कवनो भेदभाव बर्दाश्‍त ना करी आ ना ही केहू साथे पक्षपात करी.\nलोकसभा से बियफे का दिने किशोर न्‍याय (बाल देखभाल आ संरक्षण) विधेयक, 2014 पारित क दीहल गइल. अब से हत्या बलात्कार जइसन जघन्य अपराध करे वाला 16 से 18 बरीस के किशोर पर सयान जइसन मुकदमा चलावल जाई. बाकिर सजाय का बावजूद ओकरा के जेल ना भेज के किशोर सुधार गृह में राखल जाई.\nसंसद से बियफे का दिने विवाह कानून में संशोधन अधिनियम समेत 36 गो बेमतलब के कानून रद्द करे के मंजूरी मिल गइल.\nकुछ जरूरी विधेयकन के पास करावे खातिर लोकसभा के मौजूदा सत्र तीन दिन ला अउर बढा दीहल गइल बा. संसद अब 13 मई ले चलावल जाई. राज्‍यसभा के मौजूदा सत्रो 13 मई ले चले वाला बा.\nसलमान खान के जमानत पर मुंबई हाई कोर्ट में शुक का दिने सुनवाई होखे वाला बा. ओने सुप्रीम कोर्ट में एगो याचिका के मंजूरी मिल गइल बा जवना में सलमान के जमानत के विरोध कइल गइल बा. अचरज ना होखे के चाहीं कि सुप्रीम कोर्ट में याचिका के सुनवाई होखे तकले हाई कोर्ट जमानत के सुनवाई टार देव आ सलमान के मिलल जमानत बरकरार रहि जाव.\nब्रिटेन में 650 सीट पर भइल चुनाव के गिनिती आजु जारी बा. शुरुआती रुझान में लेबर पार्टी के बढ़त मिलत लउकत बा. अबकी के चुनाव में कवनो दल के बहुमत मिले के आसार नइखे लउकत.\nगया से किडनैप भइल डाक्टर दंपति के फिरौती ले के छोड़ल जाए के बात हवा में उड़त बा. एह किडनैपिंग में बिहार के एगो बाहुबली विधायक आ यूपी के बाहुबली आ सांसद रहल के नाम सामने आवत बा.बिहार के विधायक सरकारी खेमा के हउवन.\nराजद में सामाजिक न्याय के बात उठावे वाला आ मधेपुरा से सांसद पप्पू यादव के निकाल दिहल गइल बा. पप्पू यादव के कहना बा कि लालू प्रसाद अपना बेटा बेटी का मोह में सामाजिक न्याय का मुद्दा से बहक गइल बाड़न.\nकांग्रेसी सरकार का दौरान कुछ ना करे वाला राहुल गाँधी अमेठी के फूड पार्क रद्द होखे पर नाराजगी जतवले बाड़न. बाकिर पहिले उनुका ई बतावे के चाहीं कि पिछला सरकार का दौरान एकर काम काहे ना हो सकल आ दोसरे फूड पार्क खातिर जमीन कहाँ से आ कइसे आई. ओने अमेठी में अपना सांसद राहुल गाँधी का खिलाफ काल्हु प्रदर्शन कइल गइल. एह लोग के आरोप रहुवे कि अमेठी के किसान मरत बाड़े आ राहुल का लगे एह लोग से मिले बतियावे के समय नइखे मिलत.\nशिक्षा मंत्री पी.के.शाही से बतियवला का बाद बिहार में प्राथमिक शिक्षक संघ आपन हड़ताल बियफे का दिने वापिस ले लिहलसि.\nबिहार विधान परिषद के 24 गो सीट ला होखे वाला चुनाव के देखत राजनीतिक हलचल बढ़ गइल बा. राजद, जदयू आ कांग्रेस का बीच एह चुनाव खातिर आपसी समुझ बन गइल बा. जदयू आ राजद99 गो सीट से आ कांग्रेस2गो सीट से चुनाव लड़ी.4गो सीट का बारे में अबहीं समझौता नइखे भइल. दोसरा तरफ भाजपा के अगुआई वाला एनडीए एकजुट होके लड़ी.\nबिहार स्टेट पावर होल्डिंग कंपनी लिमिटेड 1280 गो मीटर रीडर के बहाली के प्रक्रिया शुरु कइले बिया. एह पद खातिर गणित में स्नातक होखल जरूरी मानल गइल बा.\nयूपी के डाक्टर आजु राज्य भर में आपना क्लिनिक आ नर्सिंग होम बंद रखीहें. एह लोग के शिकायत बा कि आएदिन डाक्टर पर हमला होखत बा आ सरकार हमलावरन पर कार्रवाई नइखे करत. साथही नर्सिंग होम चलावे वाला लोग के तरह तरह से परेशान कइल जात बा.\nट्वीटर पर राहुल गाँधी के नाम से खाता खोल के चहके वाला आफिस आफ राहुल गाँधी के स्वागत करत भाजपा सांसद गिरिराज सिंह कहले बाड़न कि ट्विटर एकाउन्ट सम्हारे वाला लोग खातिर बहुते मुश्किल होखी राहुल के काम करत देखावल. वइसे अबहीं ले राहुल गाँधी के आपन कवनो ट्विट नइखे आइल.\nशेयर बाजार त गिरते बा अब रुपयो में गिरावट के दौर शुरु हो गइल बा. रुपिया 64 के लाइनो पार कर गइल बा जवन कि साल 2013 का बाद के सबले खराब स्तर बा.\nअपना घरेलू मैदान पर आइपीएल मैच खेलत कोलकाता नाइट राइडर्स बियफे का दिने दिल्ली डेयरडेविल्स के 13 रन से हरा दिहलसि. एगो दोसरा मैच में मुम्‍बई में खेलत सनराइजर्स हैदराबाद सात रन से राजस्‍थान रॉयल्‍स के हरवलसि.\nकेरल में भारतीय खेल प्राधिकरण केन्‍द्र के चार गो लड़िकी खिलाड़ी उत्पीड़न के आरोप लगावत जहर खा लिहली जवना से एगो के मौत हो गइल आ बाकी तीन गो के खराब हालत में अस्पताल में इलाज चलत बा.\nपूर्वी चंपारण जिला के केसरिया प्रखंड के अंचलाधिकारी अखिल कुमार मल्लिक के बियफे का दिने तेरह हजार रूपया घूस लेत मौके पर गिरफ्तार कर लीहल गइल.\nयूपी के राज्य सड़क परिवहन निगम के बस अब एथेनॉलो से चलीहें सँ. एह फैसला से गन्ना किसानन के फायदा मिले के बात कहल जात बा. निगमो के फायदा होखी काहे कि एथेनाॅल के दाम डीजल से कम पड़ेला.\nसात करोड़ रुपिया के खरचा क के वाराणसी के काशी विश्वनाथ मंदिर के सौन्दर्यीकरण करावे के फैसला मंदिर के प्रबंध समिति कइले बिया.\nराजपूत वोट हथियावे का नीयत से मुख्यमंत्री अखिलेश यादव9मई का दिने महाराणा प्रताप जयंती का मौका पर सार्वजनिक छुट्टी के एलान कइले बाड़न.


Rohit Lal's Page - JaiBhojpuri.com\nMaleBallia Uttar PradeshIndia Like3members like this\nBlog Posts (4)Discussions (17)EventsGroups (11)Photos (11)Photo AlbumsVideos (4) Rohit Lal's Likes Rohit Lal's Friends\nView All Rohit Lal's Groups\nहार्दिक स्वागत बा राऊर हमरा प्रोफाइल पर :)\nRohit Lal liked नबीन भोजपुरिया ( NB )'s blog post भोजपुरिया माटी के तीन गो लालJul 31, 2012Rohit Lal liked jitendra kumar thakur " dev "'s blog post सजना ना मोर आइलJul 31, 2012Rohit Lal liked Umesh Gautam's blog post कईसे बदली जमाना ?Jul 29, 2012Rohit Lal liked Avanish Tiwari's blog post रउवा दिहीं दरद ना, गज़ल देब हमJul 29, 2012Omprakash Sharma liked Rohit Lal's photoगावे के कहावत .. :)Jul 28, 2012piyush shah liked Rohit Lal's photoगावे के कहावत .. :)Jul 28, 2012Rajeev Mishra "राजीव भोजपुरिया" liked Rohit Lal's photoगावे के कहावत .. :)Jul 28, 2012Rohit Lal postedaphoto गावे के कहावत .. :)तनी तनी बदलाव के संगे इ कविता लगभग हर भोजपुरी बोलेवाला जगह प कहल आ सुनल जा सकेला..!सभार - फेसबुक सेJul 28, 2012 0\nRohit Lal liked Shyam Narain Verma's blog post पावन परब राखी ह भैया , छोटी बहन ना भुलाना ! Jul 28, 2012Rohit Lal liked Shyam Narain Verma's blog post सैंया हो मारल गइल कारगिल के लड़ाई में ।Jul 26, 2012Rohit Lal liked Shyam Narain Verma's blog post छोड़ी आव पटना शहरिया , कहिया ले करब इंतजार ! Jul 25, 2012Rohit Lal liked Vratraj Dubey 'Vikal''s blog post करुनाकर रमायन : बालकाण्ड (२२ वाँ किस्त)Jul 23, 2012Rohit Lal liked Umesh Gautam's blog post गिधJul 23, 2012Rohit Lal liked Pankaj Praveen's discussion लोग हिंदी में बैनर,पोस्टर,पत्र भा पत्रिका निकाल के भोजपुरी के केतना भला करत बा ...?Jul 23, 2012Rohit Lal liked Shyam Narain Verma's blog post बैलन के पीछे पीछे गावे मीठे गनवा !Jul 23, 2012Rohit Lal commented on Avanish Tiwari's blog post माई ! इहे तें आसीस सदा द..."bahut sughar Rachana bave Bhai ji .. Dhanywad Raur\nJai Bhojpuri"Jul 23, 2012 More... RSS\nstorekeeper .............. Doha Qatar\nkuchu na ekdum sadharan adami\nRohit Lal's Photos\nRohit Lal's Blog\nभोजपुरी फिल्मों का इतिहास....... sabhar ... Dainik Bhaskar\nPosted on February 4, 2012 at 12:30pm0Comments\nDainik Bhaskar ke bahute niman alekh milal ha ta hum ehava copy kaike post kai dihani hai .\nभोजपुरी फिल्मों का इतिहास काफी समृद्ध रहा है। पहली भोजपुरी फिल्म गंगा मैया तोहे पियरी चढ़इबो थी। ये फिल्म सन 1962 में रिलीज हुई थी और जबरदस्त हिट रही थी। तब इस फिल्म को बनाने… Continue ** भोजपुरी ** etana vistar hokhal ke bad bhi kahe upechit ba hamar bhasa\nPosted on January 23, 2012 at 12:30pm4Comments\nभोजपुरी बोलल जायेला : भारत, नेपाल, माँरिशस, नेदरलैंड्स, फिजी, गुयाना, सेंट विसेंट आ ग्रेनाडिंस, बार्बाडस, त्रिनिदाद आ टोबैगो, सिंगापुर, संयुक्तराज, ब्रिटेन, रियूनियन, सूरीनाम क्षेत्र : नेपाल, बिहार, उत्तर प्रदेश, झारखंड, आसाम, दिल्ली, पश्चिम बंगाल बोले वालन के संख्या : 26.6 करोड़ भाषा परिवार 1. इंडो यूरोपियन ... 2. इंडो आर्यन 3. पूर्वी समूह 4.… Continue भोजपुरी भाषा\nPosted on October 12, 2011 at 12:08pm2Comments\nभोजपुरी एगो क्षेत्रीय भाषा ह बाकी ई भाषा के बोले वालन के संख्या एगो राष्ट्रीय स्तर के भाषा के बराबर बा। ई भाषा भारत के उत्तर के मध्य तथा पुरब मेँ बोलल जायेला। ई भाषा नेपाल के एगो राष्ट्र भाषा बा। ई भाषा बिहार के पश्चिमी भाग, झारखण्ड के उत्तर-पश्चिम आ उत्तर प्रदेश के पूर्वांचल क्षेत्र मेँ बोलल जायेला। एतना ही ना ई भाषा नेपाल देश के तराई क्षेत्र  आ गुयाना देश, सुरीनाम देश, फिजी देश, त्रिनिदाद आ टोबैगो आ मौरिशस तक में बोलल जायेला।भोजपुरी भाषा पूर्वी हिन्दी या बंगाली… Continue Happy Indpendence Day\nPosted on August 15, 2011 at 11:39am0Comments\nView All Rohit Lal's Videos\nsadguru bhajan by manoj tiwari Added by Rohit Lal3Comments\nJaldi Jaldi Chala Re Kahara (Dharti Maiya - Bhojpuri Film) Added by Rohit Lal0Comments\nBada Neek Lagat Ba- Bhojpuri Hits of Udit Narayan Added by Rohit Lal2Comments\nAt 12:54pm on June 23, 2012, Rajeev Mishra "राजीव भोजपुरिया" said… dhanyawaad rohit bhai ji At 10:19am on May 29, 2012, Umesh Gautam said… प्रणाम भैया । कईसन बानी । जय हो । At 1:46pm on May 19, 2012, Rajeev Mishra "राजीव भोजपुरिया" said… DAURA BHARI KE AASHIRWAAD JAI BHOJPURI ! At 1:22pm on February 11, 2012, Admin said… श्रीमती उमा विश्वास के इलाज में सहयोग करे वाला अभियान में भाग लेवे खातिर धन्यवाद। सहयोग राशि उमा जी के दिहल जा चुकल बाटे। फोटो अउर पावती/रसीद देखे खातिर एहिजा क्लिक करीं - http://www.jaibhojpuri.com/profiles/blogs/please-help-uma-biswas?id=3634233%3ABlogPost%3A385666&page=3 At 5:09pm on September 13, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:42am on September 13, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 12:07pm on August 18, 2011, Rajeev Mishra "राजीव भोजपुरिया" said… प्रणाम भाई जी ,राउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी ! At 12:30am on August 15, 2011, जय भोजपुरी said… प्रणाम ,जय भोजपुरी


शतरंज – टटका खबर\nटटका खबर, 30 अगस्त 2020 के\nअतवार का दिने अपना मन का बाति कार्यक्रम में प्रधानमंत्री नरेन्द्र मोदी देश के उद्यमियन से खिलौना बाजार में दुनिया भर में भारत के पैठ बनावे के आवाहन कइलन आ देशवासियन से कहलन कि देशी खिलौनन ला आपन आवाज बुलन्द करसु. भारत आ रूस दुनू के फिडे ऑनलाइन शतरंज ओलम्पियाड में अतवार का दिने संयुक्त…\nRead More about टटका खबर, 30 अगस्त 2020 के\nखेल समाचार : मोहाली क्रिकेट मैच के दुसरका दिने मैच भारत के पकड़ में लउकल\nमोहाली में होखत दक्खिन अफ्रीका आ भारत के टेस्ट मैच के दुसरका दिने दक्खिन अफ्रीका के टीम महज 184 रन बना के आउट हो गइल आ भारत के पहिला पारी का आधार पर 17 रन के लीड मिल गइल. ओकरा बाद दुसरका पारी खेले उतरल भारत दू विकेट गंवा के 125 रन बना लिहले रहुवे….\nRead More about खेल समाचार : मोहाली क्रिकेट मैच के दुसरका दिने मैच भारत के पकड़ में लउकल\nशतरंज प्रतियोगिता में बनारस के रुतबा\nशतरंज प्रतियोगिता में बनारस के मफरूजा फारुकी आ अतुल कुमार बालिका आ बालक वर्ग में विजेता बन गइले. राज्य स्तरीय चेस प्रतियोगिता बलिया के वीर लोरिक स्टेडियम में चलत रहुवे. एह प्रतियोगिता के अंडर १९ वर्ग में बालिका आ बालक दुनु वर्ग में बनारसे के खिलाड़ी विजयी घोषित भइलें.\nRead More about शतरंज प्रतियोगिता में बनारस के रुतबा\nतेरह से कम उमर वाला वर्ग में शतरंज चैम्पियन बलिया के\nबलिया के वीर लोरिक स्टेडियम में चलत राज्य स्तरीय शतरंज प्रतियोगिता के तेरह साल से कम उमिर वाला खंड में बलिया के रिया मिश्र लड़िकियन का खेल में आ सुमित मिश्रा लड़िकन के खेल में चैंपियन बन गइलें. दुनु बलिया के सेंट जेवियर्स स्कूल के विद्यार्थी हउवें. आजु उनइस साल से कम उमिर वाला खंड…\nRead More about तेरह से कम उमर वाला वर्ग में शतरंज चैम्पियन बलिया के\nबलिया में शतरंज चैम्पियनशिप\nउत्तर प्रदेश राज्य शतरंज चैम्पियनशिप के उद्घाटन बुध का दिने बलिया का वीर लोरिक स्टेडियम में कइल गइल. एह प्रतियोगिता में राज्य भर से आइल ११६ गो प्रतिभागी शामिल होखीहें. जिला शतरंज संघ के अध्यक्ष विनोद कुमार सिंह आइल प्रतिभागियन आ निर्णायक मंडल के स्वागत कइलन.\nRead More about बलिया में शतरंज चैम्पियनशिप


स्वतंत्रता सेनानी सीताराम सिंह के निधन – टटका खबर\nमहाराजगंज, 19 अप्रैल. सिवान जिला के महाराजगंज इलाका के बगरा गाँव के पुरनिया स्वतंत्रता सेनानी सीताराम सिंह के निधन मंगल के अधरतिया में पटना के एगो निजी अस्पताल में हो गइल.\nपटना से उनुकर पार्थिव शरीर गाँवे पहुँचते उनुकर आखिरी दर्शन ला लोग के हुजूम उमड़ पड़ल. सीताराम बाबू के मनसा का मुताबिक डुमाई गढ़ में अंतिम संस्कार करावे ला जब मजिल निकलल त जगहे जगबे लोग उनुका के आपन श्रद्धांजलि देत गइल.\nउनुका घरे आ के श्रद्धांजलि देबे वालन में एसडीओ मंजीत कुमार, एसडीपीओ संजीत कुमार, बीडीओ रवि कुमार, सीओ रवि राज, प्राचार्य अभय कुमार सिंह, मुखिया डॉ. राजाराम राय वगैरह सैकड़ो लोग शामिल रहल.\nTags: बँगरा, महाराजंगज, सीताराम सिंह, स्वतंत्रता सेनानी


सारनाथ – टटका खबर\nवाराणसी 16 मार्च (वार्ता). तिब्बती आध्यात्मिक गुरु दलाई लामा जी 19 मार्च के सारनाथ के केंद्रीय उच्च तिब्बती शिक्षा संस्थान में आयोजित भारतीय विश्वविद्यालय संघ के 92वां वार्षिक अधिवेशन आ उच्च शिक्षा विषयक राष्ट्रीय संगोष्ठी में भाग लेबे ला दू दिन के दौरा पर आएब. संस्थान के जनसंपर्क प्रभारी डॉ. उमेश चन्द्र सिंह आजु ‘यूनीवार्ता’\nवाराणसी 07 मार्च (वार्ता). पूर्वोत्तर रेलवे के वाराणसी सिटी आ सारनाथ का बीट चलत अंतिम चरण के दोहरीकरण आ इण्टरलॉकिंग के काम का चलते काल्हु बियफे का दिने कई गाड़ियन ना चलावे के फैसला. कुछ का समय में बदलाव आ कुछ में कटौती कइल गइल बा. ना चले वाली गाड़ियन में गाड़ी संख्या 15111 एवं\nसुरक्षा खातिर सारनाथ मे मिशन क्लीन\nवाराणसी के सारनाथ बौद्ध तीर्थ स्थल आतंकियन का निशाना पर होखला का चलते आपरेशन क्लीन शुरु कइल गइल बा. एह क्रम में चौखंडी स्तूप समेत अनेक प्रमुख मंदिरन का लगे से अतिक्रमण हटावल गइल बा. जे विरोध कइल ओकरा के पुलिस चहेट भगवलसि. सारनाथ मंदिर आ आसपास के इलाका पर कडा नजर राखल जात बा\nपुलिस बहाली के तइयारी में लागल नवही के बिछिलइला से मौत\nवाराणसी जिला के सारनाथ इलाका में आजु पुलिस लाइन मैदान पर दौडत घरी एगो नवही बिछिला के गिर गइल जवना से ओकर मौत हो गइल. पुलिस बतावत बिया कि सारनाथ के नई बस्ती इलाका के मंगरु यादव के बीस बरीस के बेटा गोलें यादव पुलिस बहाली खातिर अभ्यास करे पुलिस लाइन में दौड़ लगावत रहुवे.\nघर के ताला तूड़ छह लाख रुपिया के गहना आ नकदी चोरी\nवाराणसी जिला के सारनाथ इलाका में सोमार का रात अशोक विहार में पुष्पादेवी नाम के एगो महिला का घर के ताला तूड़ के करीब छह लाख रुपिया के गहना आ पांच हजार रुपिया के नकदी चोरा ले गइले सँ चोर. पुलिस बतावत बिया कि ऊ अपना बेटी का ससुराल गइल रही. ओहिजा से मंगल का


रितु का प्यार में पड़ल रत्नेश – Anjoria\nछोट कद के रत्नेश बरनवाल कमे समय में भोजपुरी सिनेमा में आपन दमदार मौजूदगी दर्ज करा लिहले बाड़न. लगभग एक दर्जन फिल्मन में काम कर चुकल रत्नेश आजुकाल्हु रितु पाण्डेय का प्यार का गिरफ्त में पड़ गइल बाड़न. आ एह प्यार में बाधा बनल बाड़े प्रकाश जैस जे खुद रितु से प्यार करत बाड़े. अब ई मामिला फिल्मी लागते नइखे, पूरा तरह से फिल्मिये बा. निर्देशक फिरोज खान आ निर्माता रजनीश गुप्ता के फिल्म “फौलाद” में ई नजारा परदा पर आवे वाला बा. रत्नेश के कहना बा कि फिल्म में उनुकर भूमिका बहुते दमदार बा आ दर्शक उनका अभिनय पर ताली बजावे के मजबू रहो जइहे.\nफिल्म के मुख्य सितारा में सदाबहार सुपर स्टार रवि किशन, सुशील सिंह, अवधेश मिश्रा, ब्रजेश त्रिपाठी, आ नवोदित तारिका अंजना सिंह के नाम शामिल बा. एह कलाकारन का बीच प्रकाश जैस, रितु पाण्डेय, आ रत्नेश बरनवाल के प्रेम त्रिकोण रोमांस आ कामेडी से भरपूर बा.\nफिल्म के आजुकाल्ह पोस्ट प्रोडक्शन चलत बा.\nOne thought on “रितु का प्यार में पड़ल रत्नेश”\nजुलाई 6, 2011 को 3:33 अपराह्न पर


(बियफे, 20 अक्टूबर)\nबुध का दिने नाटो हमला में लीबिया के शासक रहल मुअम्मार गद्दाफी के मरा गइला का बाद भारत आशा जतवले बा कि अब लीबिया में शान्ति आ स्थिरता लवटि आई आ ऊ लीबिया के हर तहरह के मदद के पेशकश कइले बा. एकतालिस साल के निरंकुश शासन का बाद सत्ता से बेदखल मुअम्मार गद्दाफी एगो चूहा का तरह बिल में लुकाइल रहुवे आ जब मौत सामने आइल त गिड़गिड़ाये लागल. ओकरा के ओकरे गढ़ सिरते शहर में मार दिहल गइल जवना शहर में ओकर जनम भइल रहे.\nनाजायज तरीका से लिहल पइसा के भलाई के काम में लगावे के बात किरण बेदी कहले बाड़ी. किरण बेदी का खिलाफ मामिला सामने आइल बा कि ऊ एनजीओ का बुलावा पर जब जाली त बिजनेस क्लास के किराया वसूलेली जबकि चलेली एकानामी क्लास से. किरण के कहना बा कि ऊ एह पइसा के भलाई के काम में लगावेली ! अरविंद केजरीवाल कहले बाड़न कि जाली बिल भेजल गलत काम भइल बा. हाथे लागल मौका के फायदा उठावत अग्निवेश कहले बाड़न कि अब किरण बेदी के भठियरपन का खिलाफ बयानबाजी बंद कर देबे के चाहीं.\nमोहाली एकदिना मैच में भारत इंग्लैंड के पाँच विकेट से हरा के श्रृंखला पर काबिज हो गइल. अबले भइल तीनो एकदिना भारत जीत लिहले बा. अंजिक्य रेहाने के 91 रन के शानदार पारी खेले खातिर मैन आफ द मैच चुनल गइल.\nकर्नाटक के बेंगलुरू शहर में बियफे का दिन से मेट्रो रेल सेवा शुरू हो गइल.\nबेंगलुरू में लोकायुक्त के अदालत बियफे का दिने कर्नाटक के गृह मंत्री आर. अशोक का खिलाफ जांच के आदेश दे दिहलसि. गृहमंत्री पर पद का दुरुपयोग करत बेंगलुरू शहर का उत्तर में जमीन हड़पे के आरोप बा.\nभाजपा अध्यक्ष रहल बंगारू लक्ष्मण बियफे का दिने दिल्ली उच्च न्यायालय से आपन ऊ याचिका वापिस ले लिहलन जवना में ऊ अपना खिलाफ आपराधिक मामिला खतम करे के कहले रहलन.\nमप्र में मुस्लिम लड़िकियन के निकाह खातिर खास मुख्यमंत्री निकाह योजना चलावे के फैसला लिहल गइल बा. मध्यप्रदेश में भाजपा के सरकार बिया.\nहिमाचल में गिरल मिग-29 के मलबा के खोज अबही जारी बा. बियफे का दिने बरफ का चलते खोज अभियान रोक दिहल गइल रहे.\nप्रधानमंत्री मनमोहन सिह कहले बाड़न कि अबकी दिवाली पर उनुका के उपहार बा भेज के राष्ट्रीय राहत कोष में दान भेजल जाव.\nराजस्थान के सरकारी अस्पताल के नर्स भंवरी देवी के गुमशुदगी का मामिला में गिरफ्तार दू लोग से सीबीआई पूछताछ कइलसि. संदेह बा कि भंवरी देवी के चूना का भट्ठी में जियते झोंक दिहल गइल रहे.\nओडिशा के धार्मिक शहर पुरी के विधायक रहल उमा बल्लभ रथ बियफे का दिने भाजपा से इस्तीफा दे दिहलन. ऊ कवनो राजनीतिक अभियान शुरू करे के बात कहत बाड़े.\nप्रशांत भूषण आ अरविंद केजरीवाल पर भइल हमला का बाद अन्ना हजारे के सुरक्षा बियफे से बढ़ा दिहल गइल बा.\nतमिलनाडु के कुडनकुलम परियोजना पर लोग के अनेसा मेटावे खातिर एगो विशेषज्ञ समिति बनावल गइल बा.\nलालकृष्ण आडवाणी बियफे के फेर कहले कि मनमोहन सिंह ‘कमजोर आ अनिर्णायक’ प्रधानमंत्री हउवें. काल्हुवे मनमोहन सिंह आडवाणी के कहले रहले कि अपना भाषण में कड़ूआ बात बोले आदत छोड़सु.\nकेंद्रीय नागरिक उड्डयन मंत्री वायलार रवि बियफे का दिने एह बात से इंकार कइले कि सरकार एयर इंडिया में आपन हिस्सेदारी बेचल चाहत बिया.\nझारखण्ड में हेलीकाप्टर दुर्घटना का बाद से ध्रुव हेलीकॉप्टर के उड़ान पर रोक लगा दिहल गइल बा.\nभारत बियफे का दिने फ्रांस सरकार पर दबाव बढ़वलसि कि ओहिजा सिख पगड़ी पर लगावल रोक हटावे के राह निकालल जाव.\nतेलंगाना इलाका के सांसद आपन सुरक्षा लवटा दिहले बाड़न जवना पर डीजीपी के कहना बा कि एकरा नतीजा खातिर खुद सांसद जिम्मेदार होइहें.\nबाल ठाकरे कहले बाड़न कि अगर गुजरात के मुख्यमंत्री नरेन्द्र मोदी मुस्लिम परस्त नीति बनवलन त ऊ शिवसेना के समर्थन गँवा दीहें. नरेन्द्र मोदी कहले बाड़न कि राजस्थान के अजमेर दरगाह के यात्रा करे वाला पाकिस्तानियन के वीजा देबे में ढील दिहल जाव.\nकांग्रेस के राष्ट्रीय महासचिव आ मध्य प्रदेश के मुख्यमंत्री रहल दिग्विजय सिंह के बयानबाजी से आजिज कांग्रेस के प्रदेश सचिव हरीश अरोरा अपना पद से इस्तीफा दे दिहले बाड़न.\nआय से बेसी के सम्पत्ति राखे का मामिला में जयललिता बियफे का दिने बेंगलुरु के एगो अदालत में पेश भइली.\nअदालत के आदेश का बाद अमेरिका पाकिस्तानी मूल के अमेरिकी आतंकवादी डेविड कोलमैन हेडली से भइल पूछताछ से जुड़ल टेप जारी कर दिहलसि.\nमनमोहन सिंह के कहना बा कि अन्ना हजारे के आंदोलन अपना उद्देश्य में सफल रहल. आ सरकार एगो प्रभावी लोकपाल बिल जल्दिये ले आई.\nहिलेरी क्लिंटन दू दिन का यात्रा पर पाकिस्तान पहुंचल बाड़ी जहाँ दुनु देश अपना बीच के तनाव कम करे के कोशिश कर सकेला.\nनेपाल के प्रधानमंत्री बाबूराम भट्टराई चार दिन का यात्रा पर भारत आइल बाड़े. एह दौरान उमेद बा कि भारत नेपाल के विकास परियोजनन खातिर 25 करोड़ डॉलर करजा देबे के घोषणा करी.\nपाकिस्तानी सेना प्रमुख जनरल अशफाक कयानी के कहना बा कि भारत अपना एगो सैनिक पर जतना खरच करेला ओतना पाकिस्तान तीन गो पर करेला.\nरुस के राष्ट्रपति दिमित्री मेदवेदेव अब जनता से मेलजोल बढ़ावे खातिर सोशल साइट फेसबुक के सहारा लीहें.\nफ्रांस के राष्ट्रपति निकोलस सरकोजी चउथा बेर बाप बनलन जब उनुकर पत्नी कार्ला ब्रूनी बुध का दिने एगो बेटी के जनम दिहली.\nएह कारोबारी साल का आखिर ले महँगाई दर 8 फीसदी से कम होखे के भरोसा दिहले बाड़े योजना आयोग के उपाध्यक्ष मोंटेक सिंह अहलूवालिया.\nबियफे का दिने शेयर बाजार में गिरावट रहल आ सेंसेक्स 148 अंक नीचे बंद भइल.\nफ्रांस के कहना बा कि महाराष्ट्र के जैतापुर में बने वाला फ्रांसिसी परमाणु रिएक्टर खातिर उच्चतम सुरक्षा मानक बनावल जाई.\nएयरटेल चलावे वाली कम्पनी भारती एंटरप्राइजेज मोबाइल इंटरनेट सेवा पर ध्यान देबे खातिर जापानी इंटरनेट कम्पनी सॉफ्टबैंक कारपोरेशन का साथे साझेदारी समझौता कइले बिया.\nभारत का साथे घनिष्ठ सम्बंध चाहत बावे न्यूजीलैंड.\nचिल्ड्रेन फिल्म सोसायटी के अध्यक्ष बॉलीवुड अभिनेत्री नंदिता दास दिल्ली में चिल्ड्रेन फिल्म फेस्टिवल के उद्घाटन करत कहली कि भारत में बचवन पर आधारित फिलिम ना बनऽ सँ आ एकरा खातिर फिल्म उद्योग के मुनाफा के नीति के दोषी बतवली.\nअमिताभ बच्चन के आस्ट्रेलिया के एगो विश्वविद्यालय का ओर से डॉक्टरेट के मानद उपाधि दिहल गइल बा.\nएशियाई एअरगन चैम्पियनशिप में भारत के निशानेबाज ओमकार के कांस्य पदक मिलल. भारत के महिला आ पुरुष टीम के रजत हासिल भइल बा.\nडेनमार्क ओपन बैडमिंटन में भारत के सायना नेहवाल हार गइली बाकिर ज्वाला गुट्टा आ वी दीजू के जोड़ी तिसरका दौर में चहुँप गइल बा.\nपंकज आडवाणी के निगाह आठवाँ विश्व बिलियर्ड्स खिताब पर लागल बा आ उनुका ई खिताब जीत लेबे के आशा बा.\nपाकिस्तान क्रिकेट टीम अबू धाबी टेस्ट मैच के तीसरा दिने श्रीलंका पर आपन पकड़ मजबूत कर लिहलसि जब पहिला पारी में 344 रन के बढ़त लिहला का बाद श्रीलंका के दुसरका पारी में 47 रन देके एगो विकेट ले लिहले बा.\nवेस्टइंडीज क्रिकेट बोर्ड के कहना बा कि अगर क्रिस गेल राष्ट्रीय टीम में जगह पावल चाहत बाड़े त उनुका बोर्ड अधिकारियन का खिलाफ दिहल आपन बयान वापिस लेबे के पड़ी.


केहू हमसे जीत ना पाई | CinemaBhojpuri.in\nTag Archives: केहू हमसे जीत ना पाई\nJanuary 28, 2012 - इण्डस्ट्री न्यूज, फिल्म\n- Tagged: केहू हमसे जीत ना पाई\t- no comments\tभोजपुरी के पहिलका मल्टी स्टारर फिल्म ‘केहू हमसे जीत ना पाई’ के जादू मुंबईओ में खूब चलल. यूपी आ बिहार में जश्न मना चुकल एह फिल्म के सितारा जब पिछला दिने मुंबई के रतन थियेटर चहुँपले त दर्शकन के भारी भीड़ माँग कइलसि कि ऊ लोग फिल्म के सितारा लोग…\nJanuary 15, 2012 - फिल्म\n- Tagged: केहू हमसे जीत ना पाई\t- no comments\t– शशिकांत सिंह, रंजन सिन्हा उत्तर प्रदेश में हंगामा मचाने के बाद भोजपुरी की चर्चित फिल्म “केहू हमसे जीत ना पाई” बिहार में भी पहले ही दिन धमाकेदार प्रदर्शन करके सुपर हिट हो गई है. गौरतलब हो कि उत्तर प्रदेश में यह पहले ही सुपर डुपर हिट हो चुकी है…\nJanuary 3, 2012 - इण्डस्ट्री न्यूज, फिल्म\n- Tagged: केहू हमसे जीत ना पाई\t- no comments\t– शशिकांत सिंह, रंजन सिन्हा उत्तर प्रदेश में हंगामा मचाने के बाद भोजपुरी की चर्चित फिल्म ‘केहू हमसे जीत ना पाई’ अब बिहार और मुबई में हंगामा मचाने जा रही है. गौरतलब हो कि उत्तर प्रदेश में ‘केहू हमसे जीत ना पाई’ ने अपने शानदार प्रदर्शन के साथ दर्शकों का…\nNovember 8, 2011 - फिल्म\n- Tagged: केहू हमसे जीत ना पाई\tपहिला हाली कवनो भोजपुरी फिलिम उत्तर प्रदेश के मल्टीप्लेक्स में देखावल जात बा जवना के दर्शक भरपूर स्वागत कइलन आ फिल्म हाउसफुल रहल. ई फिल्म हवे भोजपुरी के चर्चित फिल्म ‘केहू हमसे जीत ना पाई’. जब एकर प्रदर्शन गोरखपुर के सिटी मॉल सिनेमा में कइल गइल त दर्शकन के भारी…\nOctober 11, 2011 - फिल्म\n- Tagged: केहू हमसे जीत ना पाई\t- no comments\tदेश के खुफिया तंत्र पर बनल पहिलका भोजपुरी फिल्म ‘केहू हमसे जीत ना पाई’ के प्रदर्शन 27 अक्टूबर से उत्तर प्रदेश में लगभग 50 प्रिंट का साथे होखे जा रहल बा. एह देशभक्ति वाला फिल्म में एक साथ बारह गो स्टार नजर अइहन. डाक्टर विजाहत करीम आ डा॰ सुरोहिता करीम…\nJuly 14, 2011 - फिल्म\n- Tagged: केहू हमसे जीत ना पाई\t- no comments\tओह दिन जब मीडिया वालन के एगो दल मुंबई का चांदीवली स्टूडियो चहुँपल त ओहिजा का गार्डन में बनल सेना के तंबु, तोप, आ ट्रेनिंग सेण्टर का बीच होखे वाला शूटिंग के तइयारी देख के लागल कि जेपीदत्ता जइसन कवनो बड़हन फिल्म मेकर के बोर्डर जइसन कवनो फिल्म के शूटिंग…\nJune 13, 2011 - कलाकार, फिल्म\n- Tagged: केहू हमसे जीत ना पाई, गोरिल्ला, रि्कू घोष\t- no comments\tकवनो भोजपुरी फिलिम में पहिला बेर गोरिल्ला आ रहल बा आ ओह फिलिम के नाम ह “केहू हमसे जीत ना पाई”. गोरखपुर के डा॰ वजाहत करीम के बनावल एह फिल्म मे् रिंकू के नायक त रविकिशन बाड़न बाकिर पिछला दिने एगो गोरिल्ला रिंकू पर फिदा हो गइल जब ओकरा के…\nचार गो कैमरा लगा के क्लाइमेक्स के शूटिंग\n- Tagged: केहू हमसे जीत ना पाई, रवि किशन\t- no comments\tभोजपुरी के मल्टीस्टारर फिल्म “केहू हमसे जीत ना पाई” के क्लाइमेक्स सीन के शूटिंग चाइना क्रीक में भइल जहाँ चार गो कैमरा लगावल गइल रहे. सैकड़न फाइटर आ ब्लास्ट का बीच एह सीन के शूटिंग में फिल्म के सगरी कलाकार शामिल भइले. गोरखपुर के डा॰ वजाहत करीम के बनावल एह…\nMay 23, 2011 - कलाकार, फिल्म\n- Tagged: केहू हमसे जीत ना पाई, राजीव दिनकर\t- no comments\tभोजपुरी सिनेमा के चहेता स्टार राजीव दिनकर भोजपुरी फिल्म “केहू हमसे जीत ना पाई” में एगो फौजी के किरदार में बाड़े. डा॰ वजाहत करीम दंपत्ति के निर्माण आ एम आई राज के निर्देशन में बनत एह फिल्म में सुपर स्टार रवि किशन, सुशील सिंह आ रिंकू घोष का साथे राजीवो…\nMay 6, 2011 - कलाकार, फिल्म\n- Tagged: केहू हमसे जीत ना पाई, गोरखपुर, डा॰वजाहत करीम, रविकिशन, रिंकू घोष\t- no comments\tभोजपुरी सिनेमा ला गोरखपुर हमेशा से भाग्यशाली रहल बा. एहिजे फिल्मावल “ससुरा बड़ा पइसावाला” हालफिलहाल के सबले सफल फिल्मन में गिनल जाला. एहिजे फिल्मावल सुनील बुबना के फिल्म “कहाँ जइबा राजा नजरिया लड़ाई के” सुपर डुपर रहल रहे. आ अब एहिजे फिल्मावल जा रहल बा “केहू हमसे जीत ना पाई”….\nMay 2, 2011 - कलाकार, फिल्म\n- Tagged: केहू हमसे जीत ना पाई, रवि किशन, रिंकू घोष, वजाहत करीम\t- no comments\tजानल मानल निर्माता डा॰ वजाहत करीम आ डा॰ सुरहिता करीम जी के फिल्म्स प्रोडक्शन प्रा॰लि॰ का बैनर में एगो मल्टीस्टारर भोजपुरी फिल्म बनवले बाड़े जवना के लेखक आ निर्देशक हउवें एम॰आई॰राज. एह फिल्म में भोजपुरी सुपर स्टार रवि किशन आ रिंकू घोष के जोड़ी बिदाई आ बलिदान का बाद फेर…\n- Tagged: केहू हमसे जीत ना पाई, रिंकू घोष\t- no comments\tभोजपुरी फिल्म “केहू हमसे जीत ना पाई” में सेना के अधिकारी का बेटी के किरदार करे वाली रिंकू घोष असलो जिंदगी में सेना अधिकारी के बेटी हई. देशभक्ति पर बनल सात गो नायकन वाली एह फिल्म में रिंकू घोष एगो कर्नल के बेटी बनल बाड़ी आ रविकिशन फौज के कमांडर….


टटका खबर, शुक ३ फरवरी २०१२ – टटका खबर\nट्रिनिडाड आ टोबैगो में भारत के उच्चायुक्त मलय मिश्रा के बयान पर बवाल मचल बा जवना में ऊ कहले रहलन कि अगर प्रधानमंत्री कमला प्रसाद बिसेस्सर अपना पुरखन के गांव भेलूपूर में हिन्दी में बोलले रहती त ओकर असर अउरी खास भइल रहीत. मलय मिश्रा कहलन कि एक लाख लोग का सोझा अंगरेजी में दिहल उनुका भाषण के हिंदी अनुवाद करके सुनावे के पड़ल. ट्रिनिडाड टोबैगो में हिंदी दिवस समारोह में बोलत मलय मिश्रा इहो कहलन कि दुर्भाग्य के बात बा कि एहिजा के गवइया हिन्दी भोजपुरी के गीत त गावेलन बाकिर ओकर मतलब ना बूझस. हालांकि कुछ लोग के इहो कहना बा कि मलय मिश्रा बिल्कुल सही बात कहलन आ हमनी के अपना पुरनियन के भाषा हिंदी, संस्कृत, भोजपुरी, उर्दू, योरुबा, चाइनीज वगैरह सीखे में आपत्ति ना होखे के चाहीं. ट्रिनिडाड टोबैगो में भोजपुरी बोले जाने समुझे वाला लोग अंगुरिये पर गिनल जाये लायक होखिहन आ भोजपुरी के बढ़ावा दिहला के जरूरत बा.\nपथ निर्माण मंत्री नंदकिशोर यादव आजु मोतिहारी में बाईस करोड़ का लागत से बने वाला पंद्रह गो सड़क आ सात गो पुल पुलिया के शिलान्यास कइलन. कहलन कि नेपाल बोर्डर का किनारे पाँच सौ सत्तावन किलोमीटर लमहर नया सड़क बनावल जाई.\nराज्य के छत्तीस जिलन में पंचायत के खाली पड़ल तीन हजार से बेसी पद खातिर होखत उपचुनाव में प्रचार के काम आजु खतम हो गइल. अब अतवार का दिने वोट डालल जाइ. आ मत के गिनती छह फरवरी के भोरे आठ बजे से करावल जाई.\nयूपी के लोकायुक्त एन के महरोत्रा निर्वाचन आयोग से कहलन कि राज्य के विज्ञान आ टेक्नॉलाजी मंत्री अब्दुल मन्नान आ उनुका विधायक भाई अब्दुल हन्नान आ २७ गो पारिवारिक सदस्यन का खिलाफ कार्रवाई कईल जाव काहे कि एह लोग के नाम हरदोई जिला के दू गो निर्वाचन क्षेत्र के मतदाता सूची में मिलल बा.\nदूरसंचार नियामक प्राधिकरण आजु टू-जी स्पैक्ट्रम नीलाम करे के प्रक्रिया के शुरूआत कर दिहलसि आ देश के २२ गो सर्किलन में नीलामी से टू-जी बैंड हासिल कर बाबत पूरा जानकारी देबे वाला दस्तावेज जारी करत सगरी फरीकन से कहसलि कि १५ फरवरी ले आपन टिप्पणी दे देव लोग.\nकांग्रेस माने के तईयार नइखे कि टूजी स्पेक्ट्रम लाइसेंस रद्द करे के सुप्रीम कोर्ट के फैसला सरकार के दोषी बनवला जइसन बा. कांग्रेंस प्रवक्ता मनु सिंघवी के कहना बा कि भाजपा मामिला के राजनीतिकरन करत बिया. ओने भाजपा नेता मुरली मनोहर जोशी कहलन कि सु्प्रीम कोर्ट के फैसला लोक लेखा समिति के सिफारिश देखावत बा आ फैसला से साबित हो गइल कि हमनी जवन कहत रहीं तवन सब सही रहे.\nआजु फेर सरकार के कोर्ट के रूख से झटका लागल जब सेना प्रमुख के जनम तिथि का विवाद में सुप्रीम कोर्ट सरकार के काम करे के प्रक्रिया पर सवाल उठवलसि. कोर्ट एटार्नी जनरल से कहलसि कि ऊ सरकार से पूछ के बतावसु कि सरकार आपन तीस दिसंबर वाला फैसला वापिस ली कि ना. अगिला सुनवाई दस तारीख के होखी.\nकेन्द्र में नागरिक विमानन मंत्री रहल प्रफुल्ल पटेल पर भारतीय मूल के एगो कनाडाई कारोबारी से करीब एक करोड़ रुपिया घूस लेबे के आरोप ओहिजा के एगोबड़हन अखबार लगवले बा. प्रफु्ल्ल पटेल एह आरोप के गलत आ बेबुनियाद बतवलन.\nमणिपुर में काल्हु ३४ गो मतदान केन्द्रों पर दुबारा मतदान करावल जाई.\nपिछला एक हफ्ता से पड़त कड़ाका के ठंडक से युक्रेन में १०१ लोग के मौत हो गइल बा.\nमशहूर वन्य जीवन संरक्षक आ फिल्म निर्माता माईक पांडेय के आजु वी.शांताराम लाइफ टाइम अचीवमेंट अवॉर्ड से सम्मानित कइल गइल. डॉक्यूमेंट्री, छोटहन आ एनीमेशन फिलिमन के बारहवाँ मुंबई अंतरराष्ट्रीय फिल्मोत्सव के उद्घाटन समारोह में महाराष्ट्र के राज्यपाल के.शंकरनारायणन उनुका के प्रशस्ति-पत्र, ट्रॉफी आ पांच लाख रुपिया के नकद पुरस्कार दिहलन.\nशुक का दिने लगातार चउथका दिने मुम्बई शेयर बाजार में तेजी रहल आ सूचकांक १७३ अंक ऊपर उठ के १७ हजार ६०५ पर बंद भइल.\nशुक का दिने रूपया डालर के मुकाबले ४६ पैसे अउरी मजबूत भइल. अब एक डालर के दाम ४८ रूपिया ६९ पइसा रह गइल बा.\nसोना के दाम में ११० रूपिया के बढ़ोतरी का बाद दिल्ली में सोना २८ हजार ६४० रूपिया प्रति दसग्राम हो गइल. चांदीओ के दाम में १०४० रूपिया के उछाल आइल.\nli>भारत आ पुर्तगाल अक्षय ऊर्जा के क्षेत्र में सहयोग बढावे के फैसला कइले.\nभूटान के निर्यात होखे वाला जरूरी चीजन पर सगरी प्रतिबंध भारत हटा लिहलसि आ दूध पावडर, गेहूं, तेल, दाल, बासमति चाउर वगैरह भेजे के छूट दे दिहलसि.\nमेलबर्न में भइल दुसरका बीसबीसा मैच में भारत ऑस्ट्रेलिया के ८ विकेट से हराके दू मैचन के श्रृंखला एकहएक का बरोबरी पर खतम कइलसि. क्रिकेट के तीनों प्रारूप मिला के लगातार १५ गो मैच हरला का बाद टीम इंडिया कवनो मैच जीत पवलसि.\nचीन के शेनझेन में फेड कप टेनिस एशिया-ओसनिया जोन ग्रुप-दो के पूल-बी के मुकाबले में आजु राष्ट्रीय चैंपियन ऋतुजा भोंसले अउर सानिया मिर्जा के दमदार खेल से भारत फिलीपींस के २-१ से हराके पूल बी में माथ पर चहुँप गइल. अब काल्हु भारत के मुकाबला पूल-ए के माथ टीम हांगकांग से होखी.


रवीश कुमार - विकिपीडिया\nरवीश कुमार (जनम5दिसंबर 1974) एक ठो भारतीय टीवी एंकर, लेखक आ पत्रकार बाड़ें। भारतीय समाज आ भारतीय राजनीति से जुड़ल चीज उनुके पत्रकारिता के मुख्य बिसय बा। वर्तमान समय में रवीश एनडीटीवी समाचार नेटवर्क के हिंदी चैनल एनडीटीवी इंडिया के सीनियर ऍक्ज़ीक्यूटिव एडिटर बाड़ें आ एही चैनल पर प्राइम टाइम, हम लोग आ रवीश की रिपोर्ट नाँव के प्रोग्राम होस्ट करे लें।\n(1974-12-05)5दिसंबर 1974 (उमिर 47)\nजितवारपुर, मोतिहारी, बिहार\nसमाचार एंकर, पत्रकार, लेखक\nगणेश शंकर विद्यार्थी अवार्ड (2010, 2014 में मिलल),\nरामनाथ गोयनका एक्सीलेंस इन जर्नलिज्म अवार्ड,\nजर्नलिस्ट ओअफ दि इयर (ब्रॉडकास्ट) 2013\nरेमन मैग्सेसे अवार्ड (2019)\n2014 के लोकसभा चुनाव के समय, रवीश उत्तर-भारत के कई राज्यन में गाँव-गिरांव आ कस्बाई इलाका सब में घूम के इहाँ के लोग से जुड़ल जमीनी मुद्दा, जरूरत आ लोग के राय पर आधारित ब्यापक इंटरभ्यू सीरीज प्रस्तुत कइलेन, जे आमतौर पर टीवी-आधारित समाचार मीडिया के बहुत कम धियान दिहल बिसय हवे। रवीश के उनके अइसने ऑफ-बीट पत्रकारिता खातिर पहिचानल जाला।\nएकरे अलावा रवीश ब्लॉग लेखन आ सोशल मीडिया में भी सक्रिय रहे लें। उनके लिखल बहुत छोट कहानी, जेकरा के लप्रेक नाँव दिहलें, के किताब भी छप चुकल बाटे।\n1 सुरुआती जीवन आ पढ़ाई\n3 कैरियर आ पुरस्कार\nसुरुआती जीवन आ पढ़ाईसंपादन\nरवीश कुमार के जनम5दिसंबर 1974 के बिहार राज्य के पूर्वी चंपारन जिला के जितवारपुर नाँव के गाँव में भइल। रवीश के सुरुआती पढ़ाई पटना के लोयोला हाईस्कूल में भइल आ एकरा बाद ऊ दिल्ली चल अइलेन। दिल्ली यूनिवर्सिटी के देशबंधु कॉलेज से ऊ इतिहास में आपन डिग्री लिहलें।\nरवीश के बियाह नयना दासगुप्ता से भइल हवे जे वर्तमान में लेडी श्रीराम कॉलेज में पढ़ावे लीं।\nकैरियर आ पुरस्कारसंपादन\nRavish Kumar (visible on stage on the left) speaking duringalecture at University of Chicago Center's Journalism week in New Delhi\nरवीश कुमार के भारत के राष्ट्रपति के हाथे, प्रतिष्ठित गणेश शंकर विद्यार्थी सम्मान, सन् 2010 में हिंदी पत्रकारिता का रचनात्मक लिखाई खातिर मिलल (2014 में दिहल गइल)। उनके साल 2013 में रामनाथ गोयनका एक्सीलेंस इन जर्नलिज्म अवार्ड फॉर दि जर्नलिस्ट ऑफ दि इयर भी मिल चुकल बा। 2014 में उनके बेस्ट न्यूज एंकर (हिंदी) के अवार्ड भी मिलल। इंडियन एक्सप्रेस के जारी कइल एक ठो सूची में 2016 में उनका के 100 सभसे परभावशाली भारतीय लोग में भी शामिल कइल गइल बा आ उनके 2015 के बेस्ट जर्नलिस्ट अवार्ड, मुंबई प्रेस क्लब के ओर से, भी इनके मिल चुकल बाटे। अगस्त 2019 में इनका के रेमन मैग्सेसे अवार्ड से सम्मानित करे के घोषणा कइल गइल।\nदि फ्री वॉइस: ऑन डेमोक्रेसी, कल्चर एंड दि नेशन\n↑ "Ravish Kumar, NDTV Social". ndtv.com.\n↑ "Notarevolution yet". The Sunday Indian Portal.\n↑ "NDTV - The Company". एनडीटीवी. पहुँचतिथी 28 अगस्त 2016.\n↑ Author admin, 24.03.2014, 13:500comments (2014-03-24). "NDTV वाले रविश के गांव से श्रीकांत सौरभ की रिपोर्ट." Media Darbar. पहुँचतिथी 2016-11-05. CS1 maint: multiple names: authors list (link)\n↑ "Meet Ravish Kumar, the chronicler of love in Delhi | brunch". Hindustan Times. 2016-10-22. पहुँचतिथी 2016-11-05.\n↑ "The Peace Maker:Ravish Kumar".\n↑ "Ramnath Goenka Excellence in Journalism Awards: The Winners". indianexpress.com.\n↑ "#ie100: Narendra Modi to Ravish Kumar, the most powerful Indians". The Indian Express. पहुँचतिथी 2016-02-27.\n↑ "12 साल बाद भारतीय पत्रकार को मिला रेमन मैग्सेसे अवॉर्ड". अमर उजाला (Hindi में).2अगस्त 2019. पहुँचतिथी3अगस्त 2019.\n↑ रमन, अनुराधा (7 अप्रैल 2018). "The Free Voice: On Democracy, Culture and the Nation review: Looking through glass". दि हिंदू. पहुँचतिथी 17 जून 2019.\nरवीश कुमार से मिलीं, हिन्दुस्तान टाइम्स में छपल एक ठो रपट, (अंगरेजी में)\n"https://bh.wikipedia.org/w/index.php?title=रवीश_कुमार&oldid=712422" से लिहल गइल\nLast edited on 25 मार्च 2022, at 08:43\nएह पन्ना पर आखिरी बेर संपादन 25 मार्च 2022 के 08:43 बजे भइल रहल।


बलिया में भइल काव्य आ विचार गोष्ठी – Anjoria\nकविता खबर पुस्तक चर्चा सभा समारोह सरोकार\nबलिया में भइल काव्य आ विचार गोष्ठी\nOct 15, 2012 कविता, बलिया\nकाल्हु अतवार १४ अक्टूबर का दिने बलिया के श्रीरामविहार कालोनी स्थित “पाती” पत्रिका आ विश्व भोजपुरी सम्मेलन के बलिया कार्यालय पर एगो विचार आ कवि गोष्ठी भइल. एह गोष्ठी में पाती पत्रिका के सितम्बर अंक के विमोचन का साथे जनपदीय साहित्यकारन के मासिक संगोष्ठी के फेर से सुरुआत भइल\nबाँए से रमेशचंद्र श्रीवास्तव,बृजमोहन प्रसाद अनाड़ी, शंभुनाथ उपाध्याय, डा॰शत्रुघ्न पाण्डेय, डा॰ अशोक द्विवेदी, शिवजी पाण्डेय रसराज, हीरालाल हीरा, कन्हैया पाण्डेय\nविश्व भोजपुरी सम्मेलन के बलिया इकाई के दू साल से ठप पड़ल मासिक गोष्ठी परंपरा के एह सुरुआत से भोजपुरी साहित्य के सक्रियता आ बढ़ंती के उमेद बढ़ल. काहे कि एह गोष्ठी परंपरा का चलते पछिला बरिसन में कई गो काव्य संग्रह आ कथा संग्रह प्रकाशित भइल रहे.\nअतवार का कवि गोष्ठी में डा॰ अशोक द्विवेदी, शंभुनाथ उपाध्याय, कन्हैया पाण्डेय, डा॰ शत्रुघ्न पाण्डेय, शशि प्रेमदेव, बृजमोहन ‘अनाड़ी’, हीरालाल ‘हीरा’, शिवजी पाण्डेय ‘रसराज’, त्रिभुवन प्रसाद ‘प्रीतम’, रमेशचंद्र श्रीवास्तव वगैरह कवि आपन काव्य पाठ कइल आ डा॰ श्रीराम सिंह गोष्ठी का आखिर में एह सोद्देश्य आ सरस आयोजन पर धन्यवाद प्रकाश कइलन.\nभउजी हो! सड़क छाप आदमी के सवालन के जबाब


जेल में बन्द नीरा यादव के जमानत पर फैसला परसों – टटका खबर\nजेल में बन्द नीरा यादव के जमानत पर फैसला परसों\nभ्रष्टाचार का आरोप में जेल में बन्द यूपी सरकार के पूर्व मुख्य सचिव नीरा यादव के जमानत याचिका पर फैसला तेरह दिसम्बर के कइल जाई. उनका के मिलल जेल के सजाय के चुनौती देबे वाली याचिका इलाहाबाद उच्च न्यायालय सकार लिहले बा. पिछला सात दिसम्बर के नीरा यादव आ फ्लेक्स इन्डस्ट्रीज के चेयरमैन अशोक चतुर्वेदी के जमीन घोटाला का एगो मामिला में चार चार साल के सजा सुनावल गइल. नीरा यादव मुलायम सिंह यादव का जमाना में यूपी के चीफ सेक्रेटरी रहली. जेल में बन्द नीरा से भेंट करे एक दिन मुलायम सिंह के बेटा अखिलेश यादव गइल रहलें. नीरा यादव देश के पहिला आईएएस आफिसर रहली जेकरा के भ्रष्टाचार का मामिला में कोर्ट का आदेश का चलते बर्खास्त कइल गइल. शायद नीरा यादव के मिलल सजा से बाकि बेइमान आफिसरनो के कुछ सीख मिलल होखी आ आगा से ऊ अउरी बेसी सफाई से भ्रष्टाचार करीहें. बिना कइले त अधिकतर आफिसर रहिये ना सकस, आ अगर कुछ लोग रहलो चाही त देश के नेतवा ओकरा के रहे ना दीहें सँ.


जानीं का महात्म्य बा पाटन देवी के तुलसीपुर मन्दिर के - खबर भोजपुरी\nस्पेशल स्टोरीतीर्थ स्थल\nBy कुमार आशू\t On Apr 9, 2022\nमाता सती के 51 शक्तिपीठ व उनकी मान्यताओं के बारे में सभे जानs ला। जहां-जहां माता सती के अंग गीरल रहल उहां-उहां शक्तिपीठ स्थापित हो गइल। एही शक्तिपीठ में से एक शत्तिपीठ उत्तरप्रदेश के बलरामपुर जिला से 28 किलोमीटर दूर तुलसीपुर में बसल बा। इहाँ बसल शक्तिपीठ में देवी सती के कंधा अउर पट अंग गिरल रहल, एह कारण एकर नाम पाटन पड़ गइल। एह स्थान के देवीपाटन धाम से भी जानल जाला अउर एके योगपीठ भी मानल जाला।\nएह शक्तिपीठ में विराजमान देवी मां पटेश्वरी के नाम से प्रसिद्ध बाड़ी। माई सती के यह पवित्र स्थान नेपाल सीमा के नजदीक बा। एलिए इहाँ देशभर के लोग त अइबे करs ला बल्कि संगही नेपाल से भी हर साल बड़ संख्या में श्रद्धालु दर्शन खातिर आवेने। किवदंतियों के आधार पर पता चलsला कि एह मंदिर के संबंध माता सती के साथ-साथ भगवान शिव, गुरु गोरखनाथ अउर कर्ण से जुड़ल बा।\nदेवी पाटन मंदिर में पहिले पशु-पक्षियन के लागsला भोग, फिर खाने भक्त, होला इच्छा पूरा\nबलरामपुर के तुलसीपुर क्षेत्र में बसल देश की इक्यावन शक्तिपीठन में से एक माँ पाटेश्वरी देवी पाटन मन्दिर में आजुओ पशु-पक्षियों के प्रसाद खियवले के बाद भक्तन में बाँटे के परम्परा ह। ईश्वर के वास मनुष्यवे नाइ बल्कि पशु-पक्षियन के संगे कण-कण में होला। एकर बानगी प्रत्यक्ष रुप से देखे के मिलs ला। इहाँ आजुओ पशु-पक्षियन के परसादी खियाके भक्त के बाँटे के परम्परा बा।\n2398830cookie-checkजानीं का महात्म्य बा पाटन देवी के तुलसीपुर मन्दिर केyes\n33 हजार लाइन से कंपाइन जरल, ड्राइवर जरके खाक\nअखिल भारतीय साहित्य परिषद, मिर्जापुर में कइल गइल काव्य गोष्ठी के आयोजन\nवीडियो: अयोध्या के सरयू में नहात घरी पत्नी के भारी, खूब भइल धुनाई\nका ह योग? आ का बा आजु के समय में एकर जरूरत\nका भगवान के आधार पs का जातिगत लड़ाई ठीक बा? जानीं ओशो के विचार


भक्ति इंटरटेनमेंट के पहिला फिल्म से तुलिप सिंह अउर विनय आनंद के हैट्रिक – Anjoria\n“के बनी दूल्हा” अउर “काली” जइसन फिलिमन का बाद तुलिप आ विनय आनंद के ऑनस्क्रीन जोड़ी भक्ति इंटरटेनमेंट के पहिला फिल्म, अबहीं एकर नाम नइखे रखाइल, से हैट्रिक बनावे जात बा. जलाराम प्रोडक्शन के प्रस्तुति आ भक्ति इंटरटेनमेंट प्रा.लि. के बैनर तले बनल एह फिल्म के निर्माता अनिल गुप्ता हउवन. निर्देशन करीहें चंद्रसेन सिंह जे जलाराम के “धमाल कईला राजा” नाम के अंडर प्रोडक्शन फिल्मो के निर्देशन करत बाड़े.\nतुलिप सिंह आ विनय आनंद के जोड़ी परदा पर बहुते पसंद कइल जात रहल बा. उमेद बा कि एह हैट्रिको के दर्शकन के भरपूर प्यार मिली.


गुलजारी लाल के जूता – Anjoria\nगुलजारी लाल जी आपन संघतिया मनमौजी के संगे साप्ताहिक बाजार मंगला हाट में हफ्ता भर के जरूरी सामान के खरीदारी करे खातिर गइल रहलें. दूनो संघतिया बाजार में घूमत-फिरत आपन जरूरत के मुताबिक सर-सामान खरीदत रहलें. गुलजारी लाल जी हाट में दू गो मुरगी पसंद कइलें. मोल-भाव तय क के खरीदियो लिहलें. फेर ऊ आगे बढ़ गइलें.\nजूता के एगो दोकान के सामने जा के ऊ कहलें, “ए मनमौजी, हमार जूतवा त अब एकदमे से जवाब दे देले बा. एगो काम करऽतानि, नया जूता खरीद लेत बानी.”\n“ठीके बा. चलऽ चल के देखी जा.” मनमौजी कहलें.\nफेर दुनो संघतिया जूता के दोकान में जा धमकलें. ढेर देरी तक ले माथापच्ची कइला के बाद गुलजारी लाल जी के एक जोड़ा जूता पसंद आ गइल. ऊ तुरंते जूता खरीद लिहलें.\nदोकानदार जइसहिं जूता के डिब्बा में बंद करे लागल त गुलजारी लाल जी फरमइलें, “अरे भाई, जूता के डिब्बा में बंद करे खातिर खरीदले बानी का ? लाईं एकरा के हम पहिरिये के जाइब.”\nदोकानदार पूछलस, “त फेर ई पुरनका जूता के डिब्बा में बांध दिहीं का ?”\n“अरे नाही भाई. अब ई जूतवा ले के हम का करब ? एकरा तूही रख लऽ न.” गुलजारी लाल जी ढेरी उदारता के साथ कहलें.\nदोकानदार नाक चढ़ा के ओह लचर-पचर जूता के देखलस आ गुलजारी लाल आउर मनमौजी के दोकान से उतरला के तुरंते बाद ऊ जूता के दोकान के बाहरे फेंक दिहलस.\nगुलजारी लाल आउर मनमौजी खरीदारी खतम कइला के बाद आपन गांव के तरफ चल दिहलें. गुलजारी लाल जी तऽ खूबे खुश रहलें. ऊ नया-नया जूता जे पहिरले रहलें. आपस में बोलते-बतियइते दुनो संघतिया चलल जात रहलें.\nसामने में ‘रोरो‘ नदी रहे. बरसात-बूनी के मौसम रहे. पहाड़ी नदी होखे के चलते नदिया पानी से भरल रहे आउर धारो बहुते तेज रहे. गुलजारी लाल जी जूता समेते नदिया में जाए लगलें. एह प मनमौजी उनका के टोकलें, “इयार, कम से कम जूतवा त उतार लऽ.”\n“तूहूँ कइसन बात करत बाड़ऽ यार. पूरा अढ़ाई सौ रोपया लागल बा एह जूता में. त का एकरा के हाथ में ढोवे खातिर खरीदले बानी. हम त एकरा के पहिरिये के नदिया पार करब. का मालूम नदिया में कवनो अइसन-वइसन चीज हमार गोड़ में चुभ जाई त हम का करब ? अगल-बगल में त कवनो अस्पतालो नइखे. तू त एकदमे मूरख बाड़ऽ. तू खुल्ले पांव नदिया पार करऽ. हम जूता काहे उतारब ?”\nआउर ई कहत-कहत गुलजारी लाल जी नदिया में घुस गइलें. कुछ दूरी तक ले त ऊ ठीक-ठाक चललें. बाकिर जब ऊ नदिया के बीच में पहुंचलें त एकाएके ऊ बड़ी जोर से चिल्लइलें, “अरे मनमौजी, हमार एगो गोड़ के जूता खुल गइल बा. पकड़-पकड़. ई देखऽ बहत चलत जात बा.”\nई कहत-कहत ऊ जूता पकड़े खातिर आपन दाहिना हाथ नदिया में डुबा दिहलें आउर झुक के जूता खोजे लगलें. बाकिर जूता भला मिले वाला रहे ? हड़बड़ी में उनका इहो याद ना रहल कि उनकर दाहिना हाथ में एगो मुरगी रहे. मुरगी बेचारी पानी में डूबे के चलते टें बोल गइली. तबहीं उनकर दोसरको जूता खुल गइल. ऊ फेर चिचियइलें, “अरे मनमौजी, पकड़. हमार दोसरको जुतवा खुल गइल.”\nआउर ई कहत-कहत आपन बँयवरो हाथ नदिया में डुबा के जूता खोजे लगलें. बाकिर जूता मिलल त दूर, ओहू हाथ वाली मुरगी स्वर्ग सिधार गइल. अब जा के ऊ देखलें कि जूतवा त गइल से गइल, दुनो मुरगियो चल बसली. त ऊ आपन माथा धुने के शुरू कर दिहलें. लगलें जोर-जोर से रोवे, हाय रे हमार मुरगी, हाय रे हमार जूता.\nजइसे-तइसे गुलजारी लाल जी खाली हाथे आउर खुल्ले पांव गांव लौट क अइलें. गांव के लोगो के सगरी हाल मालूम हो गइल. अब त गांव के कुल्हे लोग उनका पाछे पर गइलें. उनका के खूब चिढ़कावे लगलें, “अरे मरदे, तहार नयका जूतवा कहवां गइल ?”\nPrevious Post: गौरैया\nNext Post: गणतंत्र दिवस 2015 के पहिले के साँझ दिहल राष्ट्रपति के संबोधन भोजपुरी में\nबहुत ही सुंदर सरल आउर मन भावन बा।


गलचउर Archives - cartoondhun\nHome भोजपुरी गलचउर\nराजनीति के हवा बा गरम । अब सुनत बानी दिनेश लाला यादव ‘निरहु’चुनाव लड़िहें ! त हमहूँ लड़ब । आपन घोषणा पत्र जनहि...\nआज 21 फरवरी हउए । नेताजी Facebook पर मातृभाषा दिवस के शुभकामना संदेश post कइलें । संदेश आपन रफ्तार में चलल । स...\n( रामदरस जहिया से सुनले बाड़न कि भोजपुरी के आठवीं अनुसूची में शामिल करावे ख़ातिर दिल्ली में धरना बा । इनकर मन...\nफँस गइलऽ बबुआ कहाँवा रे जईबऽ पागाहा तूड़ा के केने रे परईबऽ । कहाँवा रे जईबऽ केने रे परईब अब त महिला दलित विरोध...\nफेल – फेल – फेल । सुशासन बाबू हो गइलें ढ़ेर ..\n( लालू यादव के ड्राइंग रूम। आमने-सामने सोफ़ा पर लालू- नीतीश बईठल बाड़ें। TV पर समाचार चल रहल बा। चार दिन से बि...\nआरा भोजपुर में भोजपुरी के पढ़ाई-लिखाई पर रोक..\nभोजपुरे में हलकान हो गइल आपन मातृभाषा भोजपुरी। वीर कुअँर सिंह विश्वविद्यालय , आरा, भोजपुर में भोजपुरी के पढ़ाई...\nभोजपुरी के संवैद्यानिक मान्यता ना होखे ..\nभोजपुरी के संवैद्यानिक मान्यता ना होखे के कारण वीर कुअँर सिंह विश्वविद्यालय, आरा में बंद हो गइल भोजपुरी के पढ़...\nभोजपुरी के संवैद्यानिक मान्यता ..\nभोजपुरी के संवैद्यानिक मान्यता दिलावे खातिर जंतर-मंतर पर धरना.. “आरे बाप रे! 20 करोड़ में से 200 लोग बइठ...\nभारत माता की जय। भारत माता की जय। भारत माता की जय।\nPosted By: Cartoonist Omprakash Amritanshuon: February 21, 2019 In: गलचउरTags: भोजपुरी, मातृभाषा, शुभकामना1 Comment\nआज 21 फरवरी हउए । नेताजी Facebook पर मातृभाषा दिवस के शुभकामना संदेश post कइलें । संदेश आपन रफ्तार में चलल । सभेके Facebook के होम पेज पर दिखाई दिहलस । लोग लपक के लाइक करे में जुटल । नेताज... Read more\nPosted By: Cartoonist Omprakash Amritanshuon: July 20, 2017 In: गलचउरTags: अनुसूची, के, दिल्ली, धरना, फ़ेसबुक, भोजपुरी, मेंNo Comments\n( रामदरस जहिया से सुनले बाड़न कि भोजपुरी के आठवीं अनुसूची में शामिल करावे ख़ातिर दिल्ली में धरना बा । इनकर मन फुद – फुदाईल बा । दिल्ली जाये के बेचैनी रोम – रोम में हिलकोर मारत बि... Read more\nPosted By: Cartoonist Omprakash Amritanshuon: June 04, 2017 In: गलचउरTags: चटक न्यूज़, फेल, बिहार बोर्ड, मुख्यमंत्री नीतीश कुमार, लालू यादवNo Comments\n( लालू यादव के ड्राइंग रूम। आमने-सामने सोफ़ा पर लालू- नीतीश बईठल बाड़ें। TV पर समाचार चल रहल बा। चार दिन से बिहार बोर्ड के ख़ूब फजिहत हो रहल बा। रोज़ एगो-दूगो मीडिया के चटक न्यूज़ मिल जाता।... Read more\nPosted By: Cartoonist Omprakash Amritanshuon: September 02, 2016 In: गलचउरTags: आरा भोजपुर, मातृभाषा भोजपुरीNo Comments\nभोजपुरे में हलकान हो गइल आपन मातृभाषा भोजपुरी। वीर कुअँर सिंह विश्वविद्यालय , आरा, भोजपुर में भोजपुरी के पढ़ाई-लिखाई पर रोक लागल। एक ओर भोजपुरी पे राजनीति करे वाला लोग खुश बा, त दोसरा ओर भोज... Read more\nPosted By: Cartoonist Omprakash Amritanshuon: August 30, 2016 In: गलचउरTags: bhojpuri, भोजपुरी के संवैद्यानिकNo Comments\nभोजपुरी के संवैद्यानिक मान्यता ना होखे के कारण वीर कुअँर सिंह विश्वविद्यालय, आरा में बंद हो गइल भोजपुरी के पढ़ाई। सैकड़ो विद्यार्थी लोगन के भविष्य लटकल अधर में। Read more\nPosted By: Cartoonist Omprakash Amritanshuon: August 08, 2016 In: गलचउरTags: bhojpuriNo Comments\nभोजपुरी के संवैद्यानिक मान्यता दिलावे खातिर जंतर-मंतर पर धरना.. “आरे बाप रे! 20 करोड़ में से 200 लोग बइठल बा धरना देवे। दुबे जी गहिरा चिंतन में डूबल बानी..” Read more\nPosted By: Cartoonist Omprakash Amritanshuon: April 05, 2016 In: गलचउरTags: ‘भारत माता की जय’No Comments\nभारत माता की जय। भारत माता की जय। भारत माता की जय। Read more


सुर संग्राम आडिशन के पहिला राउण्ड पूरा – Anjoria\nजुलाई 9, 2010 महुआ टीवी, सुर संग्राम\nमहुआ टीवी के सुर संग्राम दू के आडिशन के पहिला राउण्ड पूरा भइला का बाद कुल्ह ९० गो प्रतिभागी मुंबई में १३ जुलाई के होखे वाला दुसरका आडिशन खातिर चुनल गइल बाड़े. ओहिजा का बाद बिहार आ यूपी टीम खातिर एक एक दर्जन प्रतिभागी चुनल जइहें जे एह रियलिटी शो में हिस्सा लीहें.\nविस्तार से खबर खातिर भोजपुरी अंजोरिया पर जाईं\nOne thought on “सुर संग्राम आडिशन के पहिला राउण्ड पूरा”\nजुलाई 9, 2010 को 9:55 पूर्वाह्न पर\nChala-Chala Ho Jawan,hank Pare Sur-sangram.\nGhari AAil Ba Dekhav, Rakha Desawa Ke Man.\nSur-Sangram Ke gawaia Logan Ke\nSur KE Salam Ba.


डायरी: नीक-जबून (1) - डॉ. रामरक्षा मिश्र विमल - मैना: भोजपुरी साहित्य क उड़ान (Maina Bhojpuri Magazine)\nHome डायरी डॉ. रामरक्षा मिश्र विमल डायरी: नीक-जबून (1) - डॉ. रामरक्षा मिश्र विमल\nडायरी: नीक-जबून (1) - डॉ. रामरक्षा मिश्र विमल\nअब लागऽता कि भोजपुरिहा बुद्धिजीवी एह बात के माने लागल बाड़े कि भोजपुरिहा अपना भाषा का प्रति काफी संकोची होले। एह संकोच का पीछे कवनो विधेयात्मक सोच कम, हीन बोध ज्यादा बा। जो केहू जान जाई कि ई भोजपुरी बोलेले त मानि ली कि अनपढ़ हवे। कारन चाहे जवने होखे बाकिर साँच त इहे बा। बाहर भीतर निकले-पइसेवाला आदमी त रोजे ई देख रहल बा। गैरभोजपुरी खास कर गैरहिंदीभाषी क्षेत्र में एकर सच्चाई नीमन से लउकेले।\nकुछ दिन पहिले आरा गइल रहीं। एगो रिक्शा प बइठले एक आदमी के इंतजार करत रहीं। रिक्शावाला कवनो शब्द के सही वर्तनी पुछलसि। हम ओकरा के दू गो वर्तनी बतवलीं एगो हिंदी आ एगो भोजपुरी खातिर। ऊ हिंदी वर्तनी पर त मूड़ी हिला लिहलसि बाकिर भोजपुरीवाली बात पर अचंभा में परि गइल। “भोजपुरियो में लिखाला का ?” एगो अजीब मुद्रा में हमरा ओरि ताकिके ऊ पुछलसि।\nई प्रश्न भोजपुरी भाषा आ साहित्य का प्रचार-प्रसार के पोल खोले खातिर काफी बा। खाली कुछ लघु पत्रिका निकालि लिहला आ नेट पर पढ़ि-लिखि लिहला से भोजपुरी मानसिकता में अपेक्षित बदलाव संभव नइखे। एकरा खातिर सामाजिक संस्थानन के विशेष जागरूकता अभियान चलावे के परी। हमनी के अपना हर आमंत्रण पत्र, पोस्टर आदि में हिंदी का सङही भोजपुरियो में लिखे शुरू करेके परी। पहिले लोगन के ई त लागो कि भोजपुरी में लिखला में गँवारूपन नइखे, अपना भाषा का प्रति प्यार आ सम्मान बा। ई पहल पहिले हर जागरूक बनाम बुद्धिजीवी भोजपुरिहा के करेके परी। फेरु जब धीरे-धीरे ई फइल जाई त कवनो भाषण के जरूरत ना परी।\nअपना सभ भोजपुरिहा भाई बहिन लोग से हम ई निहोरा कइल चाहबि कि अपना हर आमंत्रण पत्र, पोस्टर आदि में भोजपुरी के भी इस्तेमाल करीं। तबे अपना संस्कृति के कुछ जरूरी थातिन के बचावल जा सकऽता आ अपना माटी के भाषा के गर्व के भाषा बनावल जा सकऽता। चलीं, भोजपुरिओ में नेवता लिखल जाव।\nकाल्हु हमार एगो मित्र पांडेय जी आइल रहीं। उहाँ का केंद्र सरकार के एगो जिम्मेवार कर्मचारी हईं, अत्यंत सज्जन पुरुष, संस्कार से भरपूर। मिलींले त अपना संस्कृति आ गाँव-घर पर खूब बात होखेला, खुल के। उहाँ के दू गो लइका केंद्रे सरकार में नोकरी में बाड़े सन आ उहनी के बियाह के बातचीत चल रहल बा। हम अपना ब्लॉग के चर्चा कइलीं आ उहाँके देखवलीं भी। उहाँ का बहुत उत्साहित भइलीं। हम अनुरोध कइलीं कि “तब नेवताऽऽ...” उहाँका हमार मन बूझि लिहलीं आ बिना थथमले बोललीं- “एकदम भोजपुरिए में। गाँव से बियाह होई त खाली भोजपुरी में आ कलकत्ता से होई त हिंदियो में।” हमार मन भीतर से खिल गइल। शुरुआत त नीमन भइल। रउँवा सभ तक ई समाचार जल्दिए पहुँचावल चाहत रहलीं हा। हमरा त बुझाता कि कहले के देरी बा , केहू ‘नाहीं’ ना करी। एह से आपन झूठमूठ के संकोच छोड़ल जाउ आ अपना हित-मीत, दर-देयाद सभ से एक बार निहोरा कऽके देखल जाउ। ज्यादा उमेदि बा सफलते मिली।\nविजयदशमी कि विजयादशमी ?\nआजु विजयादशमी ह आ हमार प्रिय मित्र डॉ. विजय प्रकाश एह घरी अस्पताल में स्वास्थ्य लाभ कर रहल बाड़े। मन भरल रहल हा बाकिर एगो पुरान डायरी पलटत खा उनकर कुछ एसएमएस मिलल बा। मन फेरु चुलबुल हो उठल। फेरु ऊहे मिजाज, ऊहे अंदाज। 02.10.2006 के ऊ लिखलन -\nविजय सत्य की हो असत्य पर\nसंबंधों का रंग हो गहरा\nप्रेम पुलक से भरा समुज्ज्वल\nमंगलमय हो विमल दशहरा।\nहम अपना आदतबश भोजपुरी में लिखलीं-\nदारिद दशानन पर विजय दशहरा ह।\nगमगम उमंग भरल जीवन दशहरा ह।\nरच जाए बस जाए मन में दशहरा।\nसजके सँवर जाए तन में दशहरा।\nपन्ना पीछे पलटलीं त 23.9.2006 के कुछ अउर एसएमएस मिलल। मन फेरु चुलबुल हो उठल। फेरु ऊहे मिजाज, ऊहे अंदाज।\nविजय- तीन दिनों से बारिश बारिश\nमन अब ऊब चला है\nचलो चलें मन मित्रों के घर\nदस्तक देकर देखें।\nविमल- मन एतना उबियाइल बा\nअपना दुखबारी से\nकवनो सुख के बात लगेला\nमीत उधारी से।\nबारिस आई बारिस आई\nमन के काई कइसे जाई\nपाती तहरो पवलीं त\nलागल पहिला दिन फिर आई।\nसाँचो दुर्गापूजा में हइसे बरखा होला ? चारू ओरि पानी-पानी आ काँच-कीच। तूफान के नाँव से सभकर साँस टङाइल बा- से अलग। मन लवटल। आजु विजयादशमी ह। बिल्कुल पोजीटिव थिंकिंग, हार के कवनो चर्चे ना। जइसे फगुआ में बैर आ नफरत भुलाके सभ राग रंग में डूबि जाला, ओसहीं आजु ‘हार’ शब्द के त मन में आवही ना देबे के चाहीं।\nआजु खाली जीत आ विजयी रहे के बात होखे\nहार भय संशय कहीं से आ न पावे पास मन के।\nआरे भाई, ई त कविता हो गइल। माने के परी अपना पूर्वज लो के। अतना सोचि-समझिके काम करत रहे लोग। आजु-काल्हु पच्छिम से अंतर्राष्ट्रीय स्तर पर मातृ दिवस, पितृ दिवस, महिला दिवस आदि आदि मनावे के काम जोर-जोर से चल रहल बा बाकिर हमनी किहाँ त हजारन बरिस पहिले से तीज, जिउतिया के बरत धूमधाम आ सावधानी से मनावल जाला आ छठ के परब त अब डिठारे हो गइल बा। हमरा संस्कृति में हर काम खातिर बैनर के जरूरत नइखे बूझल गइल।\nकुछ दिन पहिले कोलकाता के एगो प्रसिद्ध अखबार के विशेषांक के मुखपृष्ठ पर बड़-बड़ टह-टह लाल अक्षरन में विजयदशमी पढलीं। मन अचकचाइल। बहुत दिन बाद कवनो बुद्धिजीवी कड़ा इस्टेप उठवले बा अपना पूर्वजन पर। आखिर गलत चीज के कब तक झेलत रही आदमी आ ऊहो मीडिया से जुड़ल आदमी। ताकत आ प्रभुत्व के खुशबू से गमगमात मन शांत कइसे बइठी ? एक मन कहलसि कि प्रूफ के गलती होई। दोसरका मन कहलसि कि देखत रहिह, एक दिन ‘एकादश’ का जगहा ‘एकदश’ लिखल पढ़ेके मिली। त हम का करीं ? मए गिनती आ पहाड़ा ठीक करे के हमरा के प्रभारी बनावल गइल बा ? अबकी पहिलका मन समुझवलसि- भाई परेशान भइला के जरूरत नइखे। हमनी किहाँ पाणिनी आ पतंजली गली-गली में भेंटा जइहें। ‘विश्वामित्र’ का जगहा ‘विश्वमित्र’ पढ़ेके कबो नइखे मिलल का ?\nनाम: डॉ. रामरक्षा मिश्र विमल\nजन्म: बड़कागाँव, सबल पट्टी, थाना- सिमरी\nजनम दिन: 28 फरवरी, 1962\nपिता: आचार्य पं. काशीनाथ मिश्र\nसंप्रति: केंद्र सरकार का एगो स्वायत्तशासी संस्थान में।\nरचना: ‘कौन सा उपहार दूँ प्रिय’ अउरी ‘फगुआ के पहरा’


खबर भोजपुरी में (अतवार, 14 दिसंबर 2014) – टटका खबर\nखबर भोजपुरी में (अतवार, 14 दिसंबर 2014)\n(शनिचर, 13 दिसंबर के खबर)\nबेगूसराय के सिंहमा में एगो अतिरिक्त प्राथमिक स्वास्थ्य केन्द्र के शिलान्यास कइला का बाद भाषण का दौरान मुख्यमंत्री जीतन राम माँझी कहलन कि सीखे के उनकर उमिर गुजर चुकल बा. कहलन कि चालीस बरीस से राजनीति करत बाड़े आ उनकर ना त केहू राजनीतिक गुरू बा, ना ऊ कवनो बाहुबली हउवन, ना जात बा, ना जमात, तबहियो पिछला छह बेर से हर बेर विधानसभा चुनाव जीतत आवत बाड़न. आ जबले मौका मिली जनता के सेवा करत रहीहें.\nसंसद भवन पर पाकिस्तान से आइल आतंकवादियन के हमला के 13वीं बरखी का मौका पर आजु प्रधानमंत्री नरेन्‍द्र मोदी, राज्‍यसभा के सभापति हामिद अंसारी आ लोकसभा अध्‍यक्ष सुमित्रा महाजन के नेतृत्‍व में सांसद लोग एह हमला में मराइल शहीदन के श्रद्धांजलि दिहल.\nशनिचर का दिने खेल का मैदान पर भारत के दू गो हार झेले के पड़ल जवना के टीस ढेर दिन ले बनल रही. भुवनेश्‍वर में होखल 35वीं चैंपियंस हॉकी प्रतियोगिता के सेमीफाइनल में भारत4बनाम3गोल से पाकिस्तान से हार गइल. दुख एह बात के बा कि पाकिस्तान के टीम ढेर दिन से हाकी ना खेलत रहुवे आ एको लीग मैच ना जीत पवलसि बाकिर भारत के रक्षात्मक खेल का कमजोरी का चलते एकरा फाइनल खेले के मौका मिल गइल. दोसरका हार क्रिकेट का मैदान पर ऑस्ट्रेलिया से एडिलेड का मैदान पर खेलल गइल पहिलका क्रिकेट टेस्ट मैच में मिलल. भारत 48 रन से हार गइल.\nसंसद के शीतकालीन सत्र में विधायी काम निपटावे के एगो रिकार्ड बने जा रहल बा. एह सत्र के पहिला तीन हफ्ता में लोकसभा से तेरह गो विधेयक पारित भइल आ एहमें से नौ गो के राज्‍योसभा से मंजूरी मिल गइल. पारित भइल विधेयकन में दिल्‍ली वि‍शेष पुलिस स्‍थापना संशोधन वि‍धेयक, केंद्रीय विश्‍वविद्यालय संधोधन वि‍धेयक 2014 शामिल रहल. कोयला खदान वि‍शेष प्रावधान वि‍धेयक 2014 समेत चार गो वि‍धेयक के राज्‍य सभा से मंजूरी मिलल बाकी बा.\nसारधा घोटाला में गिरफ्तार पश्चिम बंगाल के परिवहन आ खेल मंत्री मदन मित्रा के कोलकाता के एगो अदालत 16 दिसंबर ले सीबीआई का हिरासत में दे दिहले बिया. सुदीप्‍तो सेन के कानूनी सलाहकार नरेश बलोदियो के एही तारीख ले सीबीआई हिरासत में दिहल गइल बा. इन्हनी के काल्हु गिरफ्तार कइल गइल रहे. एह गिरफ्तारी का खिलाफ पश्चिम बंगाल के मुख्‍यमंत्री ममता बनर्जी धमकवले बाड़ी कि उनका पार्टी के सांसद एह मुद्दा पर संसद में विरोध जतइहें. राज्य में कई जगहा मदन मित्रा के गिरफ्तारी का विरोध में तृणमूल के लोग प्रदर्शन कइल.\nजम्‍मू-कश्‍मीर आ झारखंड विधानसभा चुनाव के चउथका दौर के वोटिंग अतवार का दिने डालल जाई. एह दौर में जम्मू कश्मीर के 18 गो निर्वाचन क्षेत्र आ झारखंड के 15 गो सीट ला मतदान करावल जाई.\nउत्‍तर प्रदेश में भारतीय जनता पार्टी के राज्‍य कार्यकारिणी के बइठक शनिचर का दिने विंध्याचल, मिर्जापुर में शुरू हो गइल. बइठक में सदस्‍यता अभियान आ साल 2017 में होखेवाला यूपी विधानसभा चुनाव खातिर जमीनी स्‍तर पर पार्टी मजबूत करे के मुद्दा छवले रहल.\nदेश के अनेके जगहा पर एह जाड़ा के पहिलका बरखा आ कुछ जगहा बरफबारी भइला का बाद हर जगहा जाड़ा पाला में बदले लागल बा.\nशनिचर का दिने बेंगलुरू पुलिस इस्‍लामिक स्‍टेट के ट्विटर अकाउंट चलावे के आरोपी मेहदी मसरूर के गिरफ्तार कर लिहलसि. पेशा से इंजीनियर ई आदमी बंगाल के रहे वाला ह आ बैंगलुरु में एगो कंपनी में नौकरी करत रहे. एकरा पर देशद्रोह के मुकदमा दर्ज भइल बा.\nकेन्द्र सरकार में संसदीय कार्य आ अल्पसंख्यक कल्याण राज्य मंत्री मुख्तार अब्बास नकवी आरोप लगवले बाड़न कि यूपी के अखिलेश यादव सरकार धर्मांतरण पर राजनीति करत बिया. कहलन कि राज्य सरकार एह मुद्दा पर कानून बनावे आ राजनीतिक बयानबाजी बंद करे.\nमुख्यमंत्री जीतन राम मांझी से बातचीत का बाद होमगार्ड जवान आपन हड़ताल खतम क दिहले. सरकार भरोसा दिहलसि कि ओह लोग के माँग पर सहानुभूति से विचार करी.\nबक्सर जिला के राजपुर थाना के कनेहरी गांव में सल्फास मिलल खाना खइला का चलते एक आदमी के मौत हो गइल आ दू गो औरत के हालत खराब बा.\nभोजपुर में एगो औरत के गोली मार के हत्या क दिहल गइल. ओह औरत के पहचान ना भइला का चलते कहल मुश्किल बा कि हत्या काहे भइल भा के कइल.\nकैमूर जिला के भगवानपुर थाना के भइसही गाँव में जमीन के झगड़ा का चलते भइल गोलीबारी में एक आदमी के मौत हो गइल.


पत्रिका | Anjoria's Weblog\nभोजपुरी दिशा बोध के पत्रिका पाती के नयका अंक\nपाती के नयका अंक बेहतरीन कागज पर बढ़िया सफाई का साथ प्रकाशित भइल बा. बाकिर कुछ तकनीकि गलती से एकर सूची वाला पन्ना के पीडीएफ पढ़ात नइखे. अह अंक में बावे नया लोकतंत्र के सपना (संपादकीय), लोकतंत्र में लोकभावना के बेमिसाल जीत (अन्ना के आंदोलन पर रिपोर्ताज), राजगुप्त के लिखल व्यंग्य रचना “रउरा अइलीं”, स्व॰ जगदीश ओझा “सुन्दर” के दू गो गीत, रामजियावन दास बावला, हीरालाल हीरा, आनन्द संधिदूत, शिवपूजन लाल विद्यार्थी, हजारीलाल गुप्त, जनार्दन प्र॰ द्विवेदी, आ भागवत पाण्डेय के कविता, विष्णुदेव तिवारी के लिखल कहानी “कायर” आ शंभूनाथ उपाध्याय के लिखल कहानी “आखिरी बेरा के संघाती”, लोकसंस्कृति पर विवेचनात्मक लेख “शंखबाजे बलाय भागे”, शिलिमुख के लिखल “लोक के कथा लोककथा”, ऋचा के लिखल लघुकहानी “सार्वजनिक के समानता”. सुरेश कांटक के लिखल नाटक “तारनहार”, आ पुस्तक चर्चा “कसौटी” में भोला प्रसाद आग्नेय के लिखल कहानी संग्रह “पगला पगली”, जनार्दन प्रसाद द्विवेदी के कविता संग्रह “दुनिया दउर रहल बा”, सुरेश कांटक के लिखल नाटक “पहिला नायक”, सुरेशे कांटक के लिखल कविता संग्रह “का ए बकुला” आ अनिल ओझा नीरद के कविता संग्रह “बेचारा सम्राट” के चरचा.\nआशा बा कि हमेशा का तरह “पाती” के नयको अंक पढ़ि के रउरा सभे आनन्दित होखब.\nपुस्तक चर्चा में प्रकाशित किया गया | Tagged पत्रिका, पाती, भोजपुरी\t| Leaveareply\nRT @Arunstockguru: When FMCG is going up, #ITC isacigarette stock & when Cigarette stocks are going up, then #ITC is an FMCG stock and if… 36 minutes ago\nRT @Indumakalktchi: WHAT.... For what....???? Can Hindus ever have an eco system like this....??? twitter.com/KreatelyOSINT/… 36 minutes ago\nRT @noconversion: Many people ask for proof .... this is one of the proof that missionaries distribute money and convert, from 2010! https:… 37 minutes ago\nRT @DivyaSoti: This is so sad. A citizen of free India is helplessly forecasting his murder by Islamists just because he called for the his… 39 minutes ago\nRT @SanggitaT: You will not find one Muslim talking against Muktar Ansari but you can easily find many Hindus against Modiji.. That is the… 40 minutes ago


Hum Bhojpuri - ShareChat - humbhojpuri\nरउआ सब लोगन के हमरा तरफ से प्रणाम ! हम समर सिंह रउआ खातिर लाइल बानी नया गाना ” बोतल कैंटीन वाला होली में ” ! बनाईं शेयरचैट कैमरा से ” बोतल कैंटीन वाला होली में ” गाना पर डबस्मैश वीडियो। बेहतरीन वीडियो क्रिएटर्स के मिली समर सिंह के तरफ से आकर्षक ईनाम। ध्यान देहि : ‘बोतल कैंटीन वाला होली में ’ ऑडियो के इस्तेमाल करे के ना भूलेंम।\n🎶 बोतल कैंटीन वाला होली में\n782 लोग देखलें\nदोस्तों मैं ‘समर सिंह’ आपके लिए लाया हूँ नया गाना ‘ बोतल कैंटीन वाला होली में ‘। बनाएं शेयरचैट कैमरा से इस गाने पर डबस्मैश वीडियो। बेहतरीन वीडियो क्रिएटर्स को मिलेगा समर सिंह की तरफ से आकर्षक इनाम। नोट : ‘ बोतल कैंटीन वाला होली में ’ ऑडियो का इस्तेमाल करना ना भूलें।\n🎶बोतल कैंटीन वाला होली में\n2.7k लोग देखलें\nअपने यूट्यूब चैनल "हम भोजपुरी" पर इस होली समर सिंह लाएं है बहुत ही धांसू गाना। आओ इस होली हम सब "बोतल कैंटीन वाला होली में " गाने पर रंध के झूमें।\n57.2k लोग देखलें\nSamar Singh is here with his new sensational Holi song on Hum Bhojpuri YouTube channel . Lets dip into colors of Botal Canteen Wala Holi Mein.\nBotal Canteen Wala Holi Mein | बोतल कँटीन वाला होली में | Samar Singh | Kavita Yadav\nSamar Singh is here with his new sensational Holi song on Hum Bhojpuri . Lets dip into colors of Botal Canteen Wala Holi Mein Credits: Song name - Botal Cant...\n54.8k लोग देखलें\nअपना यूट्यूब चैनल " हम भोजपुरी " पर अब की बार होली में समर सिंह लेके आइल बारें बहुत ही बेजोड़ गाना। आई होली में हमनी के "बोतल कैंटीन वाला होली में " गाना पर जम के झूमल जाओ ।\n6.6k लोग देखलें\n7.7k लोग देखलें\n126.7k लोग देखलें


Bhojpuri: पियवा बिना सून बा सेजरिया ए रामा, पढ़ीं चइत के कहानी – Sachcha Dost Domain Regd. ID: D414400000 002908407-IN Editor - vinayak Ashok Jain (Luniya) 8109913008\nApr 6, 2021 Bhojpuri, Bhojpuri news, Chaita celebration, Chaitra, Fagua celebration, Fagua express, holi celebration, News in bhojpuri, Story of Chaita\nफगुआ बीति गइल, चइत आ गइल. हवा में तीखापन बढ़त जा रहल बा, बाकिर भरम में मति रहबि, चइत में दिनवा भले तींत लागत होखे, रतिया फेरू से ठंडा जाले. ऊ काथा सुनले बानीं रऊंआ, पंडिजी के काथा. पंडिजी माघ में दक्षिना में मिलल कमर(कंबल) बेचि के एगो बाछी किनले. बाछी पोसि के ओकरा के गाइ बना के दूध पिए आ बांचे त घीव-दही बेचि के आपन जियका चलावे के सोचले रहले. सोचले कि अब माघ बीति गइल, ओकर ठार चुअल बंद हो गइल, त अब कमर के कवने कामे नइखे.फागुन के राति केहू तरी पुरान-धुरान दू-तीनि गो चदर साटि के काटि दिहले. बाकिर चइत आवते पछताए लगले. फेरू से रतिया खा ठांडा बढ़े लागल. उनुका फेरू कमर के जरूरत महसूस होखे लागल आ कमर खातिर से बाछि बेचे के परल आ कमर कीनले, त ई ह चइत के कहानी. ओइसे चइत के राजा कहल जाला. महीनन के राजा, काहें कि एही घरी रबी के के सोना नियर फसल घर-घर के सिंगार बढ़ा देले. गहूं आ बूंट के रंग त सोने नियर होला. पीयरकी सरसों के दूरि से देखिं त ऊहो सोने के आभास देले. गंऊआ में आजी-नानी ठीके कहत रहली हा कि जब चइत राजा आवेले त घूरो पर अनाज के दाना लउके लागेला.\nचइत के आपन अलगे सिंगार होला. दूरि घाम के बीच सरेह में कहीं अकेल खाड़ा सेंमर के फेड़ देखबि त पाता चली. चइत में सेंमर के फेंड़ पर पतई संजोगे से लउकी, बाकिर ओकर टहकार लाल-लाल फूल अलगे सौंदर्य खाड़ा करेला. कबीर दास जी त एह फूलन में अध्यात्म के संदेश देखि लेले बाड़े-\nकबिरा यह संसार है, जैसे सेंबल फूल.दिन दस के व्यवहार से झूठे रंग ना भूलि..का होला कि सेंमर के फूल त बाड़ा चटखार लागेला, ऊ सुनर लागेला. बाकिर जल्दिए ऊ गिरियो जाला आ फेंड़वा ठूंठ लागे लागेला.\nकबीर दास एही के तोख देते कहले बाड़े कि सेंमर के फूल जइस बेवहार करे वाला लोगन आ ओह बेवहार के उमिर बहुते कम होला. एह से भरम में ना परे के चाहीं.\nचइत आवेला त चइता के लहरो उठे लागेला. एह लहर के बढ़ावे में बर के झुरमुट नियर फेंड़ में कहीं लुका के बइठल कोइलरि के बोली अलगे हूक पैदा करेले.\nकोइलरि के बोली मधुरता के संगे तेजो होले. आताना तेज की कनिया के कोरा में सुतल पियऊ भिनुसारे ओकर आवाज सुनि के उठि जाले. भोर में पियऊ के उठि के खटिया से उतरल कनिया के पसन ना आवेला. उनुकर खीसि अइसनि बढ़ि जाले कि ऊ कोइलरि के खोंते उजारे के सोचे लागेली,\nसुतल पियवा के जगवलु ए रामा कोइलरि तोर बोलिया,\nहोत भिनसारे तोरा खोंतवा में अगिया लगइबो ए रामा,\nकोइलरि तोरि बोलिया..\nई दरद त ओह कनिया के बा, जेकर पिया कम से कम गांवे-घरे बा, बाकिर ओकरा दुख के सोचीं, जेकरा सइयां पेट खातिर परदेस बा. अइसन में चइत के महीना आ कोइलरि के बोली, तनि देखीं एह दरद के,\nआधि-आधि रतिया ए रामा\nबोलेले कोयलिया ए रामा\nपियवा बिना सून बा सेजरिया ए रामा\nआधि-आधि रतिया ए रामा.\nचइत के महीना मादक गंध से भरल रहेला. एही महीना में महुआ के फूल चुएला..महुआ के बीनल भी ना सिर्फ काम होला, बाकिर सौदर्य के प्रतीक भी होला..महुआ के बिनाई भी जरूरी बा, बाकिर पिया बाड़े परदेस त, नवेली के सौंदर्य पर देवर निगाह गड़इले बा…\nचइत महीना में जेकर पिया परदेस बाड़े, ओकर दरद समझल आसान नइखे..एगो नवेली के दर्द देखीं..\nदेवरा घरे लइका ए रामा,\nकेकरा से कहीं करेजा के बतिया ए रामा\nदेवरू के संगवा ए रामा.\nमहुआ बीनन हम ना जाइबि\nदेवरू के संगवा.\nएगो हाथो महुआ बीने,\nदूजे हाथे पकड़े कलइया ए रामा..\nभोजपुरी समाज आपन स्वाभिमानी सुभाव आ केहू के आगे हाथ ना पसारे के अलावा बाढ़ि-सुखाड़ के चलते हमेशा से रोजी-रोटी के परेशानी झेलत रहल हा. चइत में खेती-किसानी खातिर परदेसी लोग आपना गांव-घरे लवटि आवत रहल हा. फगुआ के पहिले आई, रंग-अबीर खेली, फेरू खेत के कटनी में हाथ बंटाई आ फेरू लवटि जात रहल हा परदेस. जेकर घर में ठीक से छान्हिं छप्पर ना रहत रहे त परदेस जाए के पहिले कनिया के नइहर पहुंचा देत रहल हा..नाया-नोचर कनिया के कइसन दरद झेले के परत रहल हा, एह चइता में देखीं,\nपियवा पठावे नइहरवा ए रामा\nपरदेस जाए के पहिले\nपियवा बनावे बिरहिनिया ए रामा.\nचइते के महीना ह,जवना में भगवान राम अवतार लेले रहले. ई खाली विरह आ सौंदर्य के ही महीना ना ह, बल्कि भक्ति आ बुराई पर अच्छाई के जीत के उम्मेद के भी महीना ह. प्रकृति के सौंदर्य, ओह के मादक गंध, अन्न-धन के घरे आवे के साथ ही प्रकृति के नवसृजन के संगे ई भक्ति आ शक्ति सबके प्रतीक ह ई महीना…सायद इहे वजह भी बा कि महीनन के राजा जब आवेले त चारों तरफ उल्लास फइल जाला..आईं रऊंए एह उल्लास के आनंद लीं. (डिस्क्लेमर- लेखक उमेश चतुर्वेदी वरिष्ठ पत्रकार हैं.)\nBSEB Bihar Board 10th Result 2021: नहीं खुल रही बिहार बोर्ड की वेबसाइट, यहां से चेक करें रिजल्ट


भूँजा-महिमा: डॉ. जयकान्त सिंह 'जय'\nआज सनीचर ह आ लोक मान्यता बा कि सनीचर के भूँजा खइला से सनिदेव सांत रहेलें। एह से सनीचर के एको मुट्ठी भूँजा जरूर खाए के चाहीं।अइसे हम रोजे भूँजा खाइले। ई हमरा परिवार के पारंपरिक अल्पाहार बा। हमरा खूब इयाद बा। लरिकाईं में साँझ होखे का पहिले हमार ईआ हमरा से बाबा आ बाबूजी का लगे भूँजा आ ओकरा संगे- संगे नून, मरिचा आ पेआज जरूर भेज देस। जवना में मकई, चाउर, चिउरा, बूंट-चना, केराव, खेसारी आदि के भूँजा रहत रहे। कबो कबो महुओ भूँजा के जाए। अलग-अलग अनाज का भूँजा के अलग-अलग नांव होत रहे; जइसे- फूटहा, फरुही, लावा, ठूढ़ी, मुढ़ी, घुघुनी, खंसिआ, चिउरी, लाटा आदि। हमरा इहाँ त बजाप्ते अपना जमीन में एगो कानू परिवार के घोनसार बनवा दिहल रहे। पहिले उहे अनाज माँग के ले जाए लोग आ भूँजा भूँज के दे जाए लोग। गांव भर के लइकी-मेहरारू अनाज लेके जास आ भूँजा भूँज के ले जास अउर ओकरा बदला में घोनसार वाला कानू परिवार के भाड़ दे देस। हम त केतना गरीब परिवार के भूँजे फाँक के गुजर बसर करत देखले बानी। ओइसने लोग के मुँह से सुनले बानी जे ' घनेघना, कबो भूँजल चना, कबो उहो मना।' अभाव वाला परिवार में जब मेहरारू कवनो चीज के फरमाइश करऽ स त घर के मालिक भा मलकीनी मेहना मारस कि 'घर में भूँजल भांग ना आ बीबी पादस चिउड़ा'। एही भूँजा से जुड़ल एगो किस्सा मन पड़ गइल। कह देत बानी ना त भोरा जाएम।\nएगो गरीब परिवार के लरिका कमाए बाहर जात रहे। घर पर ओकर मतारी आ छोट बहिन रह गइल। बाहर जाके ऊ मर-मजूरी करे लागल। जवने कुछ आमद होखे ओह के बचाके घरे भेज देवे आ अपने जइसे-तइसे नून, मरिचा आ भूँजा-फुटहा खाके दिन गुजार देवे। घरे ओकर माई-बहिन बूझऽ स जे अपने खूब ठाठ से कमात-खात होई आ हमनीं ई थोड़-ढ़ेर पइसा भेज देत होई। जब ऊ लरिका बहरा से घरे आइल त ओकर मतारी पुछलस- 'ए बबुआ, ओजा तूं काथी खात रलऽ ह?' एह पर ऊ बोलल- ' का कहीं माई, मजूरी बहुते कम मिलत रहे। जवन जोगा के घरे भेज देत रहीं आ अपने नून, मरिचा आ फुटहा पर दिन काट लेत रहीं।' एतना सुनते ओकर मतारी कोहना के बोलल- ' ए लरपूत्ता के तीन तीन सवाद- नून मरिचा फूटहा आ हमनी माई-बेटी खीर-पूड़ी पर जीहीं चाहे मरीं।' एह तरह से भूँजा अभाव के अहार ह आ भरला के अल्पाहार। एगो आउर किस्सा मन पड़ गइल त सुनिए लीं सभे।\nजब देस आजाद हो गइल आ जिमदार लोग के जिमदारी छिना गइल त ओह लोग हालत दिन पर दिन लचरे लागल। एगो जिमदार के दिन अइसन लचरल कि फूटहो दूलम हो गइल। बाकिर सुदिन के सेवक दुर्दिन में अपना मालिक के छोड़ के कहीं ना गइल। हरमेस अपना मालिक के सेवा-टहल में लागले रहत रहे। जब ओकरा भूख लागे त अगल बगल के सुनावे खातिर घर के केवाड़ी बन क के जोर जोर से बोले - ' कवना चीज के भूँजवा खाईं? चना के खाईं कि बेदाम के खाईं आ कि मकई के खाईं? अच्छा आज चाउरे-चिउड़ा के भूंजा खा के रह जा तानी।' एक दिन जिमदार साहेब सुनलें त उनका ताजुब भइल कि घर में कवनो अनाज बा ना, आ ई एतना तरह के भूँजा केंवाड़ी बन क के खाता। ऊ ऊपर के जंगला से झाँक के देखलें त सोच में पड़ गइलें कि ई त खेयाले में ई सब खाता। अब ऊ अगिला दिन आपन केवाड़ी बन क के जोर-जोर से कहे लगलें कि खीर-पूड़ी आ आलू दम खा लीं कि घीव से बघारल रहर के दाल, बासमती चाउर के भात आ तरकारी- अँचार खा लीं कि पुअवे खा के रह जाईं। ई सुनके नोकरवो जंगला से झाँक के देखे गइल कि हम त अगल-बगल के सुनावे खातिर झूठे भूंजा खाए के बात कहिले आ एने मालिक हमरा चूपे सब पर-पकवान खा रहल बाड़ें। ऊ देखऽता कि मालिको के हाल हमरे वाला बा। ऊ आँखि के लोर पोछत केवाड़ी खोल के बोलल- मालिक रउरो? एह पर मालिक बोललें कि रे बुड़बक, जदि झूठे खाए के हल्ला करेके बा त भूँजा काहे? पुआ पकवान काहे ना?'\nएह तरह से भूँजा के सम्बन्ध लोक साहित्य आ संस्कृति से खूब बा। भूँजा के लेके तरह तरह के लोकोक्ति, सुक्ति, दोहा , किस्सा सुने के मिलेला। भूँजल चना के चबा के खाए का चलते ओकरा के चबेना कहल जाला। कबीरदास सभका के सचेत करत कहले - ' खलक चबेना काल का, कुछ मुख में कुछ गोद। ' प्रेमचन्द अपना 'दंड' कहानी में लिखले कि ' मुकदमे वाले वही सत्तू चबेना खाते और दोपहरी उसी की छांह में काटते थे।' हरि भटनागर अपना ' सीपो सीपो ' कहानी में लिखलें कि ' मरघिल्ले ने न चबेना खाया और न पानी पिया।'\nइहाँ भूँजा के प्रयोग ओह अर्थ में नइखे होखे जात जवना अर्थ में एक बेर एगो टोला अझुराइल रहे। खेल-खेल में लइकन का आपुस में टेना-मेनी भइल आ रगड़ से अइसन लुत्ती लहकल कि टोला-टोला का बीचे लहोक के रूप ले लिहलस आ दूनों टोला के लोग एक दोसरा के देख लेवे आ भूँजा भूँज देवे पर उतारु हो गइल रहस। लोक में भूँजा सब्द के कई अर्थ में प्रयोग होला। इहाँ भूँजा के मुख्यार्थ बा अनाज के भूँज के खाए वाला सामग्री। पहिले गाँव में एकरा खातिर बड़ा उतजोग होखे। कानू परिवार के अपना भा दोसरा के जमीन में घुनसार (घोनसार) बनावे के पड़े। टाट-पलानी छवावे के पड़े।गाछ-बिरीछ, झाड़-झखांड़ भा बाँस के सुखल लकड़ी-पत्ता के एकट्ठा क के गाँज बना के राखे के पड़े। पानी-बरसात से बचावे के पड़े। देसी बालू, चलउनी, खोरनी वगैरह के जोगाड़ करे के पड़े। अड़ोस-पड़ोस से आगी मंगाकर घोनसार झोंक खातिर आगी तइयार करेके पड़े। घोनसार झोंकाता, एकर सूचना घरे-घरे पहुंचावे के पड़े। टोला भर के बहिन-बेटी सब अपना-अपना घर से दउरी, दउरा आ चगेंली में अगल-अगल तरह के अनाज लेके पहुँचऽ स। जे पहिले आवे ओकरा अनाज भूँजे के पहिले मोका मिले। एही में रगड़-झगड़ हो जाए। कबो कबो झोंटा-झोंटी के नौवत आ जाए त समझदार अकिला फुआ भा चाची-आजी समझा-बुझा के झगड़ा फरिआवे लोग। ओह घोनसार में परिवार, टोला आ गांवे ना नातेदारियो के कथा-कहानी होखे। एकरा घर में सास-पतोह में झोंटा-झोंटी होता? केकर पतोह सलहथ आइल बिआ। केकर पतोह कान भा लंगर बिआ। केकर पतोह जवार भर में टप बिआ। केकर मरद अपना मेहर के खूब मानेला। केकर बिआह तय हो गइल आ केकर बिआह कट गइल आदि आदि। अदोबदो के सतुआनी आ खिचड़ी के अनाज भूँजे खातिर झोंएं-झांए होखे। एक बेर एगो प्रवचन में गोंसाई जी कथा कहत रहस कि 'एक बेर एक जगे कम्पिटीशन होत रहे कि जे सबसे लमहर झूठ बोली, ओकरा पुरस्कार दिआई। त सभे अपना-अपना हिसाब से आपन झूठ के अनुभव बतावल। ओही में एक आदमी कहल कि ' हम आवत रहनीं ह त रास्ता में एगो घोनसार में ढ़ेर मेहरारू भूँजा भूँजत रहल ह लोग आ सभे चूप रहल ह। केहू केहू से बोलत ना रहल ह।' जज एही आदमी के सबसे लमहर झूठ बोले वाला बताके पुरस्कार देत कहलें- 'ई संसार के सबसे लमहर झूठ इहे बा कि मेहरारू लोग भूँजा भूँजे खातिर घोनसार में एकट्ठा होखे आ आपुस में बतिआवे ना। ई हो नइखे सकत।' एह तरह से भूँजा आ घोनसार से जुड़ल ढ़ेर कथा-कहानी बा। बाकिर गवें-गवें अब ई सब कम होत जाता। हर नगर-सहर में भूँजा के दुकान खुल गइल बा। मरद लोग खुदे भूँजा भूँज के बेच रहल बा। किसिम-किसिम का अनाज के किसिम-किसिम के ढंग से तइयार कइल भूँजा। सादा भूँजा। बनावल भूँजा।\nआईं अब एह भूँजा के सामाजिक, दार्शनिक आ चिकित्सा से जुड़ल मोल-महातम पर बिचार कइल जाव। भूँजा भूँजे आ खाए में सामुहिकता के भाव होला। ई लमहर सफर के साथी ह। भूँजा फाँकत-चबावत बतिआवत रहीं । पते ना चली कि सफर कब पूरा हो गइल। जब समय ना कटत होखे त भूँजा लेके बइठ जाईं आ गलचउर चालू कर दीं फेर देखीं एकर कमाल। भूँजा खाए घरी कवनो क्षेत्रीय, राष्ट्रीय भा अन्तर्राष्ट्रीय मुद्दा पर चर्चा होखे लागी त बात कहाँ से कहाँ पहुंच जाई। ई समाजिकता बढ़ावे का संगे-संगे गरीबी आ अभाव में भूख मिटावे के बड़ साधन होला। ई आपुस के उंच-नीच, आपन-गैर, बड़-छोट, अमीर-गरीब आदि के भेदभाव मिटा देला। सभे एकरा के एके संगे बइठ के खा लेवेला। ई हीन भावना के खतम कर देवेला। कुछ लोग जे भीतर सतुआ खाके ओठ पर घीव मलत निकलेला जे हम हई चीज खाके आवत बानी। भूँजा एह बनावटी आ देखावटी मुखौटानुमा जिनगी जीए से मुक्ति दिलावेला। भूँजा में हर तरह के मोट-मेंही आ सस्ता-महंगा अनाज एके संगे मिलल-जुलल रहेला जवन सभका के हर तरह के भेदभाव मिटा के आपुस में मिलजुल के जीए-रहे के सीख देला। ई मिलावट से अछूता होला आ खाए वाला के मिलावटी आ बनावटी दुनिया से परहेज करे के सीखावेला। एकरा के सामूहिक रूप से बाँट के खाइल जाला। जवना से आदमी में सामूहिकता के भाव जागेला। ई अल्पाहार के ऊ रूप ह जवन आदमी के लोकबद्ध करेला। ई सांच कहीं त लोकतांत्रिक आ अन्नपूर्णाधर्मी आहार ह।\nसबसे बड़ बात ई बा कि भूँजा जल्दी खराब ना होखे। ई बरतन के अभाव में खदोना में, अखबार पर, गमछा पर, अंजुरी आ मुट्ठी, फांड़ा, घोघी, अँचरा आदि में लेके खाइल जा सकेला। ई बहुत दिन ले रह सकेला। मेहरइला पर फेर से गरमो कइल जा सकेला। ई एगो अइसन दार्शनिक बोध करावेला जवन बड़-बड़ साधु-महात्मा ना करा सकस। अनाज भूँजा गइला पर दोबारा जाम ना सके। जवन ई दर्शन प्रस्तुत करेला कि जे आदमी अपना मन आ चित् के ज्ञान-भक्ति का आगी में भूँज देला ऊ आवागमन का झंझट से मुक्ति पा लेवेला।\nअतने ना एकरा के लेके कई गो बैदकी आ डॉक्टरी खोज भइल बा। भूँजा खइला से मुँह के कल्ला आ दाँत मजबूत होला। पेट के आँत साफ रहेला। पेट में गैस आ एसीडिटी ना बने देवे। दाँत आ आँत के मजबूती से आदमी के माथ ठीक तरे काम करेला। जवना से आदमी तनाव से दूर रहेला। रक्त के संचार ठीक रहला से ब्लड प्रेसर आ हार्ट के बेमारी ना होखे। एह से बेमतलब के दवा-बीरो में पइसा खरच ना होखे। गरीब-मजदूर इहे खाके स्वस्थ रहेलें। भूंजल चना एह लोग के बेदाम आ भूंजल महुआ एह लोग के किसमिस ह। इहे खाके ई लोग अखाड़ा में काजू-किसमिस खाके पहलवान बनल लोग के धोबिया पाट लगा देला।\nएने डॉक्टर बतावेला कि भूँजल चना में कार्बोहाइड्रेट, प्रोटीन, कैल्शियम, आयरन आ फास्फोरस, विटामिन मिलेला। हर होस्पीटल में डायटिशियन लोग आहार में भूँजा के सम्मिलित करे के राय देला। एकरा से देह में रोग से लड़े जुगुत प्रतिरोधक क्षमता के इजाफा होला। ई हर मौसम में लिहल जा सकेला। बेर बेर पेसाब होखे के समस्या भइला पर भूँजल चना के संगे मिलल-जुलल भूंजा खाए के चाहीं। एकरा से आदमी कबज आ नबज दूनों आंवक में रहेला। भूँजल चना खइला से कुष्ट रोग ठीक होला। चना में फास्फोरस होला जवन होमोग्लोबीन बढ़ावेला। किडनी में बढ़ल नीमक के घटावेला। भूँजल चना देह का ग्लूकोज के सोख लेवेला। जवना से मधुमेह के रोग से मुक्ति मिलेला। रात में भूँजल चना के चबा के गरम दूध पिअला से सांस नली के बेमारी दूर होला। चेहरा पर चमक आ जाला। देह के मेटाबॉलिज्म बढ़ेला आ मोटापा कम होला। एकर फाइबर पाचन क्रिया के ठीक करेला आ कबज नियरा ना फटके। भूँजल चना में होला बिटामिन बी-6जवना से यादास्त बढ़ जाला आ दिमाग दुरुस्त होके सही दिसा में काम करेला। फास्फोरस दाँत के मजबूत करेला आ एकर कैल्शियम हड्डी के मजबूत बनावेला। खून के कमी दूर हो जाला। गुड़ आ भूँजल चना से प्रोटीन मिलेला। मसल्स पावर बढ़ेला। चना में जिंको होला जवना के सेवन से देह आ चेहरा पर चमक आ जाला। एकर पोटैशियम हार्ट अटैक से बचावेला। एकर आयरन एनीमिया से बचावे में मददगार साबित होला। एह तरह से भूँजा खाए के अनेक फायदा बा।\nहमरा समझ से आदमी भूँजा खाइल तबे से चालू कर देले होई जब ऊ जंगल में पेड़-पौधा , नदी-झरना, पर्वत-पहाड़ सहित अहिंसक-हिंसक जनावरन के बीच प्राकृतिक जीवन जीअत होई। जंगल में दहकत दावानल में जब अन्न के दाना जर-भून जात होई आ ओकरा सोन्हाई के सवाद आदमी का मिलल होई। काहे कि भूँजा-सतुआ के चर्चा भारतीय साहित्यन में खूब मिलेला।\nसांच पूछीं त आपन भारत आदि काल से प्रकृति पूजक आ खेती-किसानी संस्कृति के जीए वाला उत्सव धर्मी देस रहल बा। इहाँ बरमहल परब-तीज-तेवहार मनत रहेला आ ओह सब के सम्बन्ध कवनो ना कवनो रूप से प्रकृति, पेड़-पौधा, नदी-परबत, पवन-पावक, खेती-किसानी से उपजल फसल से मिलत आनंद-उत्साह आ मौसम के बदलाव-प्रभाव से होला। हमनी किहाँ पहिले रबी के फसल फागुन के अंत आ चढ़त चइत के आसपास तइयार हो जात रहे। जब से आदमी प्रकृति का संगे जादे छेड़छाड़ करे लागल तब से फसल तइयार होखे के समय आगे बढ़त चल गइल। खैर, हमनीं किहाँ नया साल के सिरी गनेस चइत महीना से होला आ फागुने से मौसमी उमंग-उत्साह मन-मिजाज के रंगीन बना देला। फागुन आवत-आवत पेड़-पौधा में नया-नया पत्ता, रंग-बिरंग के फूल आ तरह-तरह के फर-फल लागे लागेला। रबी फसल के बाढ़ देख के प्रकृति पूजक खेतिहर समाज के मन-मिजाज झूम उठेला आ ओकरा कंठ से फाग के राग निकसे लागेला। जवन इहाँ के सांस्कृतिक पक्ष के उजागर करेला। फागुन का पुनवांसी के सामुहिक रूप से फाग गावाला आ होली मनावल जाला। एकरा के बैदिक काल में ' वासंती नवसस्येष्टि पर्व ' कहल जात रहे। एकरा के ' शारदेय नवसस्येष्टि पर्व ' भी लोग कहत रहे। लोक में एकरा के नवाखानी, नवाखाई आ नवासी ग्रहण भी कहल जाला। माघ मास के बसंत पंचमी के दिने से फगुआ पर्व के सिरी गनेस हो जाला। रात में फगुआ के ताल ठोकाला। फाग के राग करेजा के आग आ मन के भाग जगा देला। अब हई देखीं, हमरा भूँजा मतलब भूनल अन्न के बारे में कहे के रहे आ कहाँ से कहाँ बात बहक गइल। खैर, गवें-गवें हमहूं पटरी पर आइए जाएब।\nहम बहुत दिन से एह बात पर सोचत रहीं कि फागुन के पुनवांसी के मनावे वाला परब के होली काहे कहल जाला। त बहुत बाद में पता चलल कि फगुआ भा होली के एक दिन पहिले सम्हत में रबी फसल; जइसे - गेहूं, जौ, चना आदि के डांठ-छिलका सहित झोंकारल-भूँजल जाला, ओकरे छिलका के होलिका आ ओकरा भीतर का दाना के\nहोलक (प्रह्लाद) कहल जाला। छिलका रूपी होलिका जर-झोंकर जाले आ दाना रूपी प्रह्लाद बचा लिहल जालें। जवना के सेवन कइला से कफ, पीत आ बात के दोस सम होला। आयुर्वेद के अनुसार बसंत में होलक मतलब नवका अन्न के भूँज के खइला से कफ, पीत आ बात के दोस सम होखेला। एकरे के संस्कृत में कहल बा- ' वासन्तीय नवसस्येष्टि होलकोत्सव।' मतलब साल के पहिल महीना आरंभ होखे के पहिले भूँजा मतलब भूनन होलक मतलब अन्न खाए के पुरान परम्परा बा। जवना से भूँजा के महिमा उजागर होता। भारतीय साहित्य में साफ-साफ लिखल बा कि घास-फूस यानि तिनका के आग में भूँजल अधपाकल फली वाला अनाज (शमीधान्य) के 'होलक' चाहे 'होला' कहल जाला, जवना के खइला से कफ, पीत, बात, चर्बी, थकान सब का दोसन के समन होला।\n' अर्द्धपक्वशमीधान्यैस्तृणभ्रष्टैश्च होलक: होलकोऽल्पानिलो मेदकफदोषश्रमापह:। '\nबाकिर भूँजल 'होलक' मतलब 'भूँजा' के अकेले खाइल पाप ह। एह से मिल-बाँट के खाए के चाहीं-' केवलाघो भवति केवलादी।'\nएह तरह से इहाँ भूँजे खाके नया साल में हमनीं डेग धरेनीं आ आपन मंगल करेनीं।


जइसन खोजलऽ हो कुटुम्ब, तइसन पवलऽ हो कुटुम्ब : बतंगड़ – 32 – Anjoria\nजइसन खोजलऽ हो कुटुम्ब, तइसन पवलऽ हो कुटुम्ब : बतंगड़ – 32\nअप्रैल 1, 2017 जइसन खोजलऽ हो कुटुम्ब, तइसन पवलऽ हो कुटुम्ब, बतंगड़\nअबहीं चुनाव में हार के दरद कमो ना भइल रहे कि मोदी के राजनीति के तिरशूल आ के करेजा में धँसि गइल. आहो नइखे निकल पावत, आ निकले त केहु सुनहू वाला नइखे. अबले जवना राजनीति का राहे चलत रहुवे लोग त बुझत रहुवे कि राजनीति एही राहे चलत रही आ ओह लोग के सत्ता बरकरार रही. बाकिर राजनीति अइसन करवट बदललसि कि पूरा उघार क दिहलसि. लोकतंत्र में बहुमत के राज चलेला बाकिर हमनी का देश में बहुमत के अइसन छिन्न भिन्न क दीहल रहुवे कि एहिजा अल्पमतियने के शासन चलत रहुवे. हिन्दुस्तान के सबले बड़का जमात के दलित, पिछड़ा, अगड़ा में टुकड़ा टुकड़ा कइलो से सन्तोष ना रहल त कबो असहिष्णुता का बहाने त कबो आजादी का नाम प आपन बढ़त बनवले राखे के कुचक्र चलावल जात रहुवे. कुछ चुनिन्दा पत्रकार, कुछ चुनिन्दा लोग सत्ता के चाबी अपना हाथ में पकड़ले बइठल रहला के गुमान में आ गइल रहुवे, एह लोग के इचिको अनेसा ना रहल कि कबो अइसनो हो जाई कि ई लोग एकदमे अकेला पड़ जाई.\nएक जमाना में जइसन हनक इन्दिरा गाँधी के बन गइल रहल ओहू से बरियार हनक मोदी के बन गइल बा. मीडिया पर आपन कब्जा बनवले ई पत्रकार लोग सपनो में ना सोचले रहुवे कि कबो देश के सत्ता एह लोग के अनदेखा करत जनता से सीधा संवाद बना लेबे में सफल हो जाई. आ जब सत्ता आ जनता का बीच सीधा संवाद बन जाव त बीचवनियन के धंधा चउपट होखहीं के रहल. पिछला सरकारन में राष्ट्रपति, प्रधानमंत्री का साथे विदेशी दौरा प मौज मस्ती करे वाला एह पत्रकारन के अब अपना भा अपना कंपनी का खरचा प विदेश जाए के पड़त बा. दलाली आ ब्लैकमेलिंग से आपन खेवा खरचा निकाले वाला एह पत्रकारन का चलते पूरा पत्रकार जमात के छवि खराब हो गइल रहल. एह कींचकाँच में कायदा के पत्रकारिता करेवालन के कवनो पूछ ना रहि गइल रहल. ई लोग त अतनो कहे लायक ना रहल कि –\nसंगही खेलनी, संगही पढ़नी संगही कइनी छलछंदर.\nहम चोन्हर साठो ना पवनी, तू पवलऽ पचहत्तर.\nका भईया, तोहरा चाहीं आ हमरा ना चाहीं ?\nकवनो राजपरिवार में जनमले बिना राजगद्दी पा जाए वाला मोदी अगर राजपरिवारन के आ ओकरा दलालन के हिकारत के नजर से देखत बाड़न, त शिकायत करे के मुँह केकर बा ? बाकिर मोदी में सबले बडका खासियत बा कि अपना राजनीतिक विरोधियन के फेरू से पनपे नइखन देत. एह लोग के सबले बड़हन समस्या बा कि मोदी वाड्रा, नेशनल हेराल्ड, आगस्ता वेस्टलैंड, चारा घोटाला, आमदनी से बेसी के हैसियत वगैरह सगरी मामिला के लटका के छोड़ दिहले बाड़न. ओह दिसाईं कुछ करीतन त एह लोग के मौका मिलित रोए आ जनता के सहानुभूति बिटोरे के. बाकि अबहीं उहो नइखे मिल पावत. हिन्दुत्व के सबले प्रखर प्रतीक योगी आदित्यनाथ के यूपी के सीएम बना के अइसन दाँव चलि दीहलन कि कुछ कहते नइखे बनत. हिन्दू उभार के ताकत देखि कुछ बोलहूं के हिम्मत नइखे होत. सबले साँसत में ओह लोग के जान पड़ गइल बा जे हिन्दूवन के अपना राज्य में दोयम दर्जा के नागरिक बना दिहले बा. जेकरा राज्य में हिन्दू सरस्वती पूजा ना कर सकसु, दुर्गा पूजा, मूर्ति विसर्जन वगैरह के त बातो छोड़ दीं, जहाँ अपना परिजन के दाहसंस्कारो कइला प रोक लगा दीहल बा. कब्रिस्तान आ शमशान के एगो छोट इशारा एह राजनीति प जवन कयामत ढा दिहलसि ओकरा के देखत अब ई लोग अपनहूं केसरिया चोला धरे लागल बा. बूचड़खाना का खिलाफ कार्रवाई होखे लागल त पता चलल कि सौ में निनान्बे गो लगे कवनो लाइसेन्से परमिट ना रहल. आजु एह राजनीति के ठकुआ मरले बा त चौकन्ना रहला के जरुरत बा. सभे लागल होखीहें कवनो षडयंत्र रचे में. पिछला बेर लिखले रहीं कि एते प सुल्तान है, मत चूको चौहान. आ अब कहत बानी कि चौकन्ना रहला के जरुरत बा. जवन आ जइसन एका बनल बा ओकरा के केहु तूड़ ना पावे अइसनका सीमेट लगा के रखे के बा.\nखस्सी के माई कहिया ले खरजिउतिया मनाई : बतंगड़ – 33\n2 thoughts on “जइसन खोजलऽ हो कुटुम्ब, तइसन पवलऽ हो कुटुम्ब : बतंगड़ – 32”\nअप्रैल 3, 2017 को 1:49 पूर्वाह्न पर\nएक बेर http://www.cartoondhun.com खोल के देख लिहीं। नया लुक के साथे-साथे राउर अँजोरिया के लिंक भी शेयर कर दिहले बानी।\nअप्रैल 2, 2017 को 10:30 पूर्वाह्न पर\nबतकुच्चने नियन राउर बतंगड़ो आवता। बोलीं त एक से बढ़िके एक।\nमूल्यवान आ मनोरंजक। असरदार व्यंग्य।


सुर संग्राम २ के बेहतरीन दर्जन में शामिल होखे के जंग – Anjoria\nसुर संग्राम २ के बेहतरीन दर्जन में शामिल होखे के जंग\nअगस्त 26, 2010 महुआ टीवी, सुर संग्राम\n“महुआ चैनल” के लोकप्रिय रियलिटी शो सुर संग्राम २ के शुरुआत हो चुकल बा आ हर हफ्ता बिहार आ यूपी के सुर-वीर निर्णायकन के दिल जीते का जंग में लागल बाड़े. अबले यूपी आ बिहार दुनु तरफ से तीन तीन प्रतिभागियन के चुनाव बेहतरीन दर्जन खातिर हो चुकल बा. आ छह जने घरे वापिस जा चुकल बाड़े. अब बारह गो प्रतिभागी अउरी बाड़े जवना में से दुनु टीम के तीन तीन गो बेहतरीन सुर-वीर चुनल जइहें आ बाकी बचल छह जने के सुरसंग्राम-यात्रा एहीजे खतम हो जाई.\nएह हफ्ता शुक का दिने के शो के शुरुआत मालिनी अवस्थी के गावल बिरहा गीत “टिकुली से टिकुली बदलि लऽ ए भउजी” से होखी आ माहौल पूरा गँवई हो जाई. एकरा बाद मनोज तिवारी अपना खास अंदाज में मंच पर अइहें आ कहीहें कि सुर संग्राम के ई मंच मालिनी जी के एह प्रस्तुति के हमेशा याद राखी जहाँ अइसनो गाना भइल रहे जवना में सजना से सजना बदलि लेवे के बाति कहल गइल रहे. एह पर कल्पना टोक दीहें कि अगर अइसन गाना नीमन कहाई त गुड्डू रंगीला के गावल अश्लील कइसे कहाई ? एह बाति पर तनी बहसा बहसी आ नोक झोक का बाद सुरवीर लोग आपन इम्तिहान देबे उतरी.\nबिहार के प्रतिभागी चंदन कुमारी के “कमर लचकाई त, दिल्ली सरकार हिलेला” गाना पर रविकिशन मंच पर कूद जइहें आ अपनहू नाचे लगीहे. यूपी के प्रतिभागी उमेश के गावल गीत “छीनि ली जूता मोजा” पर सगरी जज झूम उठीहे आ कल्पना उमेश से एक बेर गावे के निहोरा कर बईठीहे.\nयूपी के प्रतिभागी रघुवीर जे कि सूरदास हउवन के प्रस्तुति पर मनोज तिवारी अतना भावुक हो जइहें कि पुका फाड़ि के रो पड़ीहें जवना से पूरा सेट गमगीन हो जाई. शुक आ शनिचर के एही प्रस्तुतियन का साथे बारहो प्रतिभागी के चयन पूरा हो जाई आ अगिला महासंग्राम के बिगुल बजा दिहल जाई,\nअन्तिम बारह प्रतिभागियन के चुने के एह तरीका में हमरा कुछ असहजता बुझाइल. बेसी नीमन रहित अगर दुनु तरफ के बारहो प्रतिभागियन के अंक दे दिहल गइल रहित आ ओकरा आधार पर अन्तिम छह के चुनल गइल रहित. अबही जवन तरीका इस्तेमाल भइल बा ओहमें संभव बा कि बढ़िया प्रतिभागी पीछे रह जाव काहे कि ओकर ड्रा मजगर समूह में हो गइल रहे, आ कमजोर प्रतिभागी आगा निकल जासु काहे कि उनकर समूह संजोग से आसान रहे. बाकिर ई अइसन कवनो बड़हन मुद्दा नइखे बस मन में एगो बाति आइल त सोचनी कि कह दिहल जाव. गजेन्द्र सिंह त पढ़े आवे वाला नइखन आ होई उहे जवन गजेन्द्र रचि राखा !\nसुरसंग्राम का मंच पर स्टारन के भिड़न्त


पारिवारिक आ मनोरंजक फिलिम ह ‘‘कंचन मन गंगा तन तुलसी’’ – Anjoria\nपारिवारिक आ मनोरंजक फिलिम ह ‘‘कंचन मन गंगा तन तुलसी’’\nशिव प्रिया फिल्म प्रोडक्शन के बैनर तले बनल भोजपुरी फिलिम ‘कंचन मन गंगा तन तुलसी’ बहुते जल्दि सभतर रिलीज होखे जात बा. निर्माता रीता वेद प्रकाश आ निर्देशक पारस एन. सिंह के ई फिलिम पारिवारिक आ मनोरंजन से भरपूर बा. एहमें अंधविश्वास, तंत्र-मंत्र, ईर्ष्या-द्वेष जइसन कुरीतियन से सावधान करावल गइल बा आ पढ़ाई-लिखाई कइल आ प्रेम से मिलजुल के रहल सिखावल गइल बा.\nफिलिम के नायिका तुलसी डाक्टरी पढ़ के गाँवे आवत बिया त दूर-दूर ले कवनो डाक्टर नइखे. सबही एगो ओझा घोड़ारी बाबा से इलाज करावेला जेकरा चक्कर मे पता ना कतना लोग आपन जानो गँवा चुकल बा. तुलसी के शादी ला जब उनकर पिता ओकरा बचपन के दोस्त रतन के पिता बिन्देश्वरी सिंह से बतियावत बा त ऊ इंकार कर देत बाड़ें. बाकि बाद में अपना बेटा के ज़िद माने पड़त बा उनका आ तुलसी आ रतन के बिआह हो जात बा.\nकुछ समय बाद पता चलत बा कि तुलसी महतारी ना बन सके त रतन के माई रतन के दोसर शादी करे के बात करत बाड़ी. बिन्देश्वरीओ सिंह सोच में पड़ जात बाड़ें. रतनो दोसर शादी नइखे करे चाहत बाकिर तुलसी के दबाव में घर के चिराग खातिर चंदा से शादी कर ले ता. ओने रतन के बहिन तारा घोड़ारी बाबा के बेटा काली प्रसाद से प्रेम करत बिया जवन तुलसी के इचिको पसंद नइखे. चंदा के गर्भ रह जात बा त तारा, घोड़ारी बाबा आ कालीचरण से मिलके एगो षड्यंत्र करके तुलसी के हमेशा-हमेशा ला ओकरा नइहर भेजवा देत बिया. तारा के एह षड्यंत्र में चंदो शामिल बाड़ी.\nबहरहाल आगे के कहानी बहुते खूबसूरती से निर्देशक पारस एन. सिंह परदा पर परोसले बाड़ें. एह फिलिम में दीपक दुबे, तनुश्री चटर्जी, सुदेश बेरी, सिमरन, गिरीश शर्मा, समर्थ चतुर्वेदी, वीरेन्द्र मिश्र, मेहनाज, कंचन अवस्थी, विजय बहल, उमाकांत, गोपाल पाण्डे, जुबेदा, शशि सिंह, रामकृष्ण पटेल अउर अतिथि भूमिका में किरन कुमार खास बाड़ें. आइटम डांस सीमा सिंह कइले बाड़ी.\nसंगीतकार बाबा जागीरदार, गीत रीता प्रकाश (ऋचा) आ जलास अकबर, पटकथा-संवाद बी.बी. मौजी, नृत्य शैलेश कोली आ प्रवीन, एक्शन हरीश शेट्टी, संकलन चैतन्य वी. तन्ना अउर कैमरामैन जे.डी. शर्मा आ गोपाल डे हउवें.


Mahabiri procession of Siwan passed off peacefully – टटका खबर\nMahabiri procession of Siwan passed off peacefully\nThe traditional Mahabiri procession of Siwan passed of peacefully in the wee hours of Thursday. However one of the processions reached two hours late at the spot thus obstructing the passage of other processions due to Namaz.\nसिवान शहर में हर साल निकले बाला महाबीरी झण्डा के जुलूस बुध का रात में शान्ति से निकल गइल. झगड़वहा बर का लगे चहुँपत में एगो अखाड़ा दू घंटा के देरी कर दिहलसि जवना का बाद नमाज के वक्त हो गइल रहुवे एकरा चलते बाकी अखाड़न के नमाज खतम होखे के इन्तजार करे के पड़ल.\nआम बोलचाल में झगड़वहा बर कहावे वाला वट वृक्ष के सरकारी तौर पर शांति वट वृक्ष कहल जाला. ओकर नाम झगड़वहा बर एह चलते पड़ गइल कि ओकरा नीचे तक झुकल डाढ़ से तजिया के जुलूस निकले में दिक्कत होला आ डाढ़ काटे के मामिला से कई बेर दंगा हो गइल रहे. अब ऊ जमाना खतम हो गइल बा आ सबकुछ हँसी खुशी से पूरा हो जात बा.\nTwo farmers died of accidental electrocution in Rohtas\nBlast in Hindu temple


Download भरल बा मोर जवानी राजा जी | गरमा गरम मसालेदार वीडियो सांग 2019 | Mp4 3GP HD Download\nभरल बा मोर जवानी राजा जी | गरमा गरम मसालेदार वीडियो सांग 2019\nभरल बा मोर जवानी राजा जी | गरमा गरम मसालेदार वीडियो सांग 2019 Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: भरल बा मोर जवानी राजा जी | गरमा गरम मसालेदार वीडियो सांग 2019 Mp4 3GP HD Download\nDate : 2021-03-19 10:22:56 pm\nTags: भरल बा मोर जवानी राजा जी | गरमा गरम मसालेदार वीडियो सांग 2019, wave music,wave music bhojpuri,bhojpuri wave,bhojpuri gaana,gaana video,bhojpuri video song,video bhojpuri 2019,gaana bhojpuri,भरल बा मोर जवानी राजा जी,गरमा गरम मसालेदार वीडियो सांग,वीडियो सांग 2019,भरल बा मोर,जवानी राजा जी,Laika Bawe,Bhatar Abhi Panpatare,Bhatar Abhi Panpatare ranjeet singh\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id 1N3ifXEO1lg


वधु स्वागत का मौका पर गाछ लगावे के परंपरा के शुरूआत – टटका खबर\nसासाराम के जगदीश नारायण सिंह के बेटा राजीव रंजन आ पतोहु अंकिता अपना शादी का दिने गाछ लगा के पर्यावरण सुरक्षा के संदेश दिहले रहुवे लोग. वधु स्वागतो का दिने सगरी अतिथियन का बीच दुनु जने फेर एगो पेड़ लगावल. एह तरह के बढ़िया काम से समाज के एगो सनेसा दिहल गइल बा कि मानव जीवन आ पृथ्वी बचावे ला पर्यावरण बचावल बहुते जरूरी बा आ पौधारोपण से बढ़िया काम एह बदे दोसर ना हो सके.\nअउरियो लोग के एह तरह के बढ़िया उदाहरण पेश करे सामने आवे के चाहीं.\nTags: पर्यावरण, सासाराम


टटका खबर, अतवार, ४ जुलाई – Anjoria\nजुलाई 4, 2010 news in bhojpuri, टटका खबर, भोजपुरी समाचार\nमुजफ्फरपुर में एके परिवार के छह बेकति के हत्या\nमुजफ्फरपुर शहर के खबड़ा में आजु अतवार के फजीरे एगो परिवार के छह बेकति के गोली मार के हत्या कर दिहल गइल. हत्या के कारण भा हत्यारन का बारे में अबही कवनो खबर नइखे आइल. इलाका के लोग डेराइल बा आ पुलिस से माँग कइले बा कि हत्यारन के जल्दी से जल्दी पकड़ लिहल जाव.\nमोदी के चुनाव प्रचार खातिर बोलहटा से फेर मामिला गरमाइल\nपिछला दिने नरेन्द्र मोदी के भाजपा के चुनाव प्रचार खातिर बिहार आवे के बोलहटा से बिहार के राजनीति एक बेर फेर गरमा गइल बा. कुछ लोग एहसे प्रसन्न बा त सत्ता में मंत्री बनल कुछ लोग नाराज. कहल जात बा कि बड़ा मुश्किल से त गठबन्हन के बचावल गइल रहे फेर ओकरा के खतरा मे डाले के कवन हड़बड़ी रहुवे?\nकांग्रेसो कवनो पार्टी हियऽ, पुछले नीतीश कुमार\nअरुण कुमार के अपना पार्टी में वापसी पर स्वागत करत नीतीश कुमार कहले कि तीन गो सांसद आ दस गो विधायक वाली कांग्रेस पार्टी के बिहार में कवनो हैसियत नइखे. कहले कि राज्य सरकार के हर प्रस्ताव के केन्द्र लटका के राख दे ता.\nकाल्हु के भारत बंद के सफल बनावे खातिर भाजपा आपन ताकत झोंकलसि\nकाल्हु के देशव्यापी बन्द के सफल बनावे खातिर भाजपा कमर कस लिहले बिया आ अपना पार्टी के बड़का नेतवन के हर राज्य का राजधानी में भेजे के योजना बनवले बिया. ऊ लोग ओहिजा बन्द के नेतृत्व करी. वामपंथियन, समाजवादियन के अब बुझात ना होखी कि एह बिन बोलावल समर्थन से कइसे निबटल जाव. कांग्रेस त अब खुला आरोप लगाई कि सगरी जने भाजपा से मिल के बन्द के आह्वान कइले.\nअपना नेता के मौत के बदला लेबे खातिर ४८ घंटा के भारत बन्द करीहे नक्सली\nआंध्र प्रदेश में नक्सली पोलितब्यूरो के सदस्य आ ओकर प्रवक्ता आजाद के मौत का बाद नक्सली आरोप लगावत बाड़े कि पुलिस उनका के आ सुखदेव के नागपुर में जियते गिरफ्तार कइले रहे आ बाद में ओह लोग के अदिलाबाद ले जा के हत्या कर दिहल गइल. नक्सली नेता किशनजी के कहनाम बा कि सबकुछ चिदम्बरम का जानकारी में भइल बा आ एकर बदला ले के रहब सँ.\nसपना देखला पर कवनो रोक नइखे\nभाजपा अध्यक्ष नीतिन गडकरी कहले बाड़न कि साल २०१४ का लोकसभा चुनाव का बाद राजग फेर से सत्ता में वापिस आई. ऊ माने के तईयार नइखन कि बीजु जनता दल आ लोक दल के बाहर चल गइला का बाद राजग कमजोर भइल बा. कहले कि पार्टी आवते जात रहेली सँ. कुछ लोग गइल त कुछ लोग आवहू के तईयार बा बाकिर कतनो पुछला पर ओह पार्टियन के नाम ना बतवले जवन राजग में आवल चाहत बाड़ी सँ.\nयूपी बोर्ड के पाठ्यक्रम में बदलाव\nयूपी बोर्ड अब अपना पाठ्यक्रम में बदलाव का साथे पेपर प्रणालिओ में बदलाव कइले बा. पहिले जवना विषय के तीन पेपर रहत रहे ओकरा के अब दू पेपर के, आ पहिले जवन दू पेपर रहत रहे तवना के एक पेपर के कर दिहल जाई. बोर्ड के उमेद बा कि एहसे परीक्षार्थियन के अंक प्रतिशत बढ़ जाई आ दोसरा बोर्ड के विद्यार्थियन के बरोबरी कर सकीहे.\nहाईकोर्ट के तीन गो जज का खिलाफ चार्ज शीट दाखिल\nगाजयाबाद के प्राविडेन्ड फण्ड घोटाला में जाँच का बाद सीबीआई ७८ आदमी का खिलाफ आरोप पत्र दाखिल कइले बिया जवना में इलाहाबाद हाई कोर्ट के तीन गो पूर्व जजो शामिल बाड़े. मामिला के जानकारी देत सीबीआई बतवले बिया कि कुल मिला के ७.९२ करोड़ के ७८१ गो चेक गाजियाबाद के चतुर्थ श्रेणी के कर्मचारियन का नामे काटल गइल रहे. एहमें से कुल मिला के ६.५८ करोड़ रुपिया के ४८२ चेक गलत तरीका से भँजा लिहल गइल.\nमानसून के पहिले के बरखा से दिल्ली अहमदाबाद में राहत, मुंबई मे परेशानी\nकाल्हु देश का कई इलाकन में बरखा भइला से लोग के मौसम के मिजाज से तनी राहत मिलल बाकिर मुंबई के लोग बरखा का चलते होखे वाला जल जमाव से बहुते परेशानी उठवले.\nकाल्हु का फीफा वर्ल्ड कप जर्मनी अर्जेन्टिना के चार गोल से हरा के मेराडोना के सपना तूड़ दिहलसि. दोसरा मैच में स्पेन परागुवे के एक गोल से हरा दिहलसि. अब दू दिन के आराम का बाद मंगल का दिने पहिलका सेमीफाइनल उरुग्वे आ नीदरलैण्ड का बीच आ बुध का दिने दुसरका सेमीफाइनल जर्मनी आ स्पेन का बीच होखी. क्रिकेट से जुड़ल खबर में बतावल गइल बा कि धोनी शादी करे जा रहल बाड़े आ ललित मोदी पर आपराधिक मुकदमा चलावे के तइयारी में बा भारत के क्रिकेट कंट्रोल बोर्ड.


खबर भोजपुरी में (शनिचर, 31 जनवरी 2015) – टटका खबर\n(शुक, 30 जनवरी के खबर)\nकांग्रेस के बड़ आ पुरान नेता अउर पिछला चुनाव से कुछ दिन पहिले ले केन्द्र में पर्यावरण मंत्री रहल जयंती नटराजन आजु पार्टी छोड़ दिहली. सोनिया गाँधी के भेजल एगो लमहर चिट्ठी में ऊ बतवले बाड़ी कि उनकर परिवार चार पीढ़ी से कांग्रेस का संगे रहल तबहियों पता ना कवना अपराध खातिर उनकर सगरी जिनिगी बरबाद क दिहल गइल. बतवले बाड़ी कि के तरह हर फैसला में राहुल गाँधी आपन निर्देश देत रहलें आ सगरी बदनामी जयन्ती के झेले के पड़त रहल. जयन्ती नटराजन के एह खुलासा का बाद कांग्रेस सन्न रह गइल बिया काहे कि अबकी कवनो बड़का नेता सोझे राहुल गाँधी पर हमला बोलले बा.\nसिपाही विद्रोह के पहिला नायक मंगल पाण्डेय के जयंती पर बलिया में हाफ मैराथन, गोष्ठी आ सांस्कृतिक कार्यक्रमन के आयोजन कइल गइल. मंगल पाण्डेय के जनमभूमि नगवां में दिन भर जलसा के माहौल रहल.\nरसड़ा विधायक उमाशंकर सिंह के विधायकी छिनइला का खिलाफ आजु उनकर समर्थक रसड़ा में प्रदर्शन कइले, बाजार बंद करा दिहले आ सरकार के पुतला फूंकले. कई जगहा चक्को जाम कइल लोग.\nआरा के अदालत में हाल ही में भइल विस्फोट का मामिला में सुराग खोजत बिहार पुलिस आजु बलिया के शिवपुर दियर में छापा मरलस. पुलिस के तलाश बम धमाका करे वाली मेहरारू के अउरी साथियन के रहल बाकिर ओकरा कुछ भेंटाइल ना.\nमिर्जापुर के जमालपुर इलाका में मठना डुमरी रोड पर ट्रैक्टर से कचरा के दू गो बचवन के – तेरह बरीस के सुमन, आठ बरीस के शिवम – मौत हो गइल आ एगो छह बरीस के लइका बहुते घवाहिल हो गइल. ट्रैक्टर चलावे वाला के पकड़ के लोग जम के धुनाई कइल.\n13 फरवरी से गाजीपुर में सेना भर्ती रैली के अनुमति प्रशासन दे दिहलसि. रैली 13 से 18 फरवरी ले चली आ पीजी कालेज के खेल मैदान में करावल जाई. 13 तारीख के जौनपुर के, 14 आ 15 के गाजीपुर के, 16 तारीख के बलिया के, 17 तारीख के गोरखपुर के आ 18 फरवरी के मिर्जापुर के नवहियन के भरती होखी.\nआस्ट्रेलिया में होखत एकदिना क्रिकेट के तिकोनिया सीरीज के अपना आखिरी मैच में इंगलैण्ड से हार के भारत बाहर हो गइल. भारत एह सीरीज में आपन तीनो के तीनो मैच हार गइल. अब इंगलैण्ड आ आस्ट्रेलिया का बीच फाइनल मुकाबला होखी.\nकोल इण्डिया में दस फीसदी हिस्सेदारी के विनिवेश करे में सरकार सफल रहल आ एहसे सरकार के करीब 22 हजार करोड़ रुपिया मिल जाई. शुक का दिने शेयर बाजार में जम के मुनाफावसूली भइल आ सेंसेक्स 499 अंक टूट के बंद भइल. निफ्टीओ में 143 अंक के गिरावट दर्ज भइल.\nपाकिस्तान के सिंध में शुक का दिने नमाज का बाद एगो शिया मस्जिद में भइल बम धमाका से नाहियो त तीन दर्जन लोग के मौत हो गइल. इस्लामी आतंकवादियन में सुन्नी मुसलमान भरल बाड़े आ ऊ गैर मुसलमानन पर हमला त करबे करेलें शियो लोग पर हमला करे के एको मौका ना छोड़सु.\nविदेश मंत्री सुषमा स्वराज शनिचर का दिने तीन दिन के दौरा खातिर चीन रवाना होखीहें. ओहिजा उनका रूस-भारत-चीन के तीनतरफा बइठक में शामिल होखे के बा.\nमौजूदा चैम्पियन दिल्ली वेबराइर्ड्स के शुक का दिने मेजर ध्यानचंद नेशनल स्टेडियम दिल्ली में खेलल हॉकी इंडिया लीग के मैच में जेपी पंजाब वॉरियर्स 3-1 से हरा दिहलसि.\nउन्नाव पुलिस लाईन से सैकड़न कंकाल से भरल बोरियन के मिलला का बाद सनसनी फइल गइल बा. हालही में एहिजे नदी में उतराइल मिलल रहुवे.\nसारधा घोटाला में सीबीआई के सोझा आखिरकार आजु तृणमूल कांग्रेेस के महासचिव आ देश के रेल मंत्री रहल मुकुल रॉय पूछताछ खातिर हाजिर होइए गइलन.\nबिहार में पटना आ अगल बगल के इलाका में मौसम साफ बा. यूपी में घाम निकलला का बावजूद जाड़ के प्रकोप बनल बा.\nकई दिन से चलल आवत तेजी का बाद आजु शेयर बाजार के शुरुआती कारोबार में बड़हन गिरावट देखे के मिलल बा आ सेंसेक्स करीब चार सौ अंक गिर चुकल बा.\nTags: News in Bhojpuri, खबर भोजपुरी में, जयन्ती नटराजन, टटका खबर


रिपब्लिकन पार्टी (अमेरिका) - विकिपीडिया\nरिपब्लिकन पार्टी (अंगरेजी: Republican Party), जेकरा के ग्रैंड ओल्ड पार्टी (Grand Old Party) भा जीओपी (GOP) के नाँव से जानल जाला, अमेरिकी राजनीतिक पार्टी बाटे आ वर्तमान में ई सभसे प्रमुख दू गो पार्टी में से एक बा जबकि एकर प्रमुख बिपक्षी पार्टी डेमोक्रेटिक पार्टी हवे। अमेरिका के वर्तमान राष्ट्रपति डोनाल्ड ट्रंप एही रिपब्लिकन पार्टी के बाड़ें आ अगिला चुनाव खातिर उहे एह पार्टी के दोबारा उमेदवार रहिहें।\nमार्च 20, 1854; 167 साल पहिले (1854-03-20)\nपार्टी के अस्थापना 1854 में कंसास-नेब्रास्का एक्ट के बिरोधी लोगन द्वारा कइल गइल जे लोग एह एक्ट द्वारा पच्छिमी टेरिटरी सभ में दासता (स्लेवरी) के सपोर्ट करे के बिरोध करत रहल। पार्टी क्लासिकल उदारवाद के समर्थक रहे आ दासता के बढ़ावा देवे के बिरोधी रहल अउरी ई आर्थिक सुधार सभ के हामी रहल। अब्राहम लिंकन पहिला रिपब्लिकन प्रेसिडेंट बनलें। 1865 में लिंकन के राष्ट्रपति काल में आ कांग्रेस में रिपब्लिकन बहुमत के समय दासता पर पूरा तरीका से रोक लगा दिहल गइल। बाद के बरिस में पार्टी के महत्वपूर्ण अस्थान रहल।\n1912 के बाद, पार्टी के सामाजिक बिचारधारा में बदलाव भइल आ ई दक्खिनपंथ के ओर घसक गइल।\n21वीं-सदी के रिपब्लिकन पार्टी के बिचारधारा के अमेरिकी कंजरवेटिज्म बाटे जे आर्थिक आ सामाजिक दुनों आधार पर आपन समर्थन-बिरोध तय करे ला। एह बिचारधारा के साथे, ई पार्टी कम टैक्स, फ्री बजार वाला पूँजीवाद, अमेरिका में बाहरी लोगन के प्रवास पर कंट्रोल, सेना पर बेसी खरच, बंदूक रखे कहे अधिकार, गर्भपात पर रोक, लेबर संगठन पर रोक नियर चीजन के समर्थन करे ले।\nअबतक ले एह पार्टी के 19 गो प्रेसिडेंट रह चुकल बाड़ें (जेह में वर्तमान राष्ट्रपति डोनाल्ड ट्रंप शामिल बाड़ें)।\n↑ Winger, Richard. "March 2020 Ballot Access News Print Edition". Ballot Access News. पहुँचतिथी5April 2020.\n↑ Kurth, James (2016). American Conservatism: NOMOS LVI. New York University Press. प. 48. ISBN 9781479812370.\n↑ "No Country for Old Social Conservatives?". thecrimson.com. Nair. पुरालेखित से पुरालेखित August 19, 2014 के. पहुँचतिथी August 17, 2014.\n↑ "Social conservatives win on GOP platform". Politico. July 18, 2016. पुरालेखित से पुरालेखित March 29, 2019 के. पहुँचतिथी March 13, 2019.\n↑ "Republican Party". History. पुरालेखित से पुरालेखित March 29, 2019 के. पहुँचतिथी March 16, 2019.\n↑ Siegel, Josh (July 18, 2017). "Centrist Republicans and Democrats meet to devise bipartisan healthcare plan". The Washington Examiner. पुरालेखित से पुरालेखित May 5, 2018 के. पहुँचतिथी May 5, 2018.\n↑ 8.0 8.1 Miller, William J. (2013). The 2012 Nomination and the Future of the Republican Party. Lexington Books. प. 39.\n↑ Cassidy, John (February 29, 2016). "Donald Trump is Transforming the G.O.P. IntoaPopulist, Nativist Party". The New Yorker. पुरालेखित से पुरालेखित March 4, 2016 के. पहुँचतिथी July 22, 2016.\n↑ Gould, J.J. (July 2, 2016). "Why Is Populism Winning on the American Right?". The Atlantic. पुरालेखित से पुरालेखित March 12, 2017 के. पहुँचतिथी March 11, 2017.\n↑ "About". ECR Party. पहुँचतिथी 2020-04-01.\n↑ "Members". IDU. ओरिजनल से जुलाई 16, 2015 के पुरालेखित.\n↑ "International Democrat Union » APDU". International Democrat Union. मई 22, 2018. ओरिजनल से जुलाई 2, 2015 के पुरालेखित.\nई अमेरिका से संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=रिपब्लिकन_पार्टी_(अमेरिका)&oldid=677487" से लिहल गइल\nLast edited on 28 अगस्त 2020, at 08:45\nएह पन्ना पर आखिरी बेर संपादन 28 अगस्त 2020 के 08:45 बजे भइल रहल।


पियूष द्द्विवेदी 'भारत''s Page - JaiBhojpuri.com\nपियूष द्द्विवेदी 'भारत'\nMaleयूपीIndia Like0members like this\nBlog Posts (3)Discussions (40)EventsGroups (3)Photos (8)Photo AlbumsVideos पियूष द्द्विवेदी 'भारत''s Likes पियूष द्द्विवेदी 'भारत''s Friends\nView All पियूष द्द्विवेदी 'भारत''s Groups\nपियूष द्द्विवेदी 'भारत''s Discussions\n'खुला में शौच' के मानसिकता से कब छूटी ग्रामीण-लोग..?\nStarted this discussion. Last reply by पियूष द्द्विवेदी 'भारत' Sep 1, 2012.2Replies\nपिछला के पिछला बेर गाँवे गईल रहनी, त देखनी कि कई गो घरन में शौचालय बने के कार लागल बा! पुछले प पता लागल कि सरकार के एगो योजना आईल बा! ऊ ई कि जे भी अपनी इहाँ शौचालय बनवाई ओकरा के १५०० के सरकारी…Continue आईं लिखल जाव भोजपुरी ‘रामायण’\nStarted this discussion. Last reply by पियूष द्द्विवेदी 'भारत' Aug 18, 2012.2Replies\nसब केहू के प्रणाम आ जय भोजपुरी...‘रामायण’, ऊ ग्रन्थ जेकर झंडा खाली भारते में ना, दुनिया भर में फहरल बा! दुनिया के बहुतन भाषा में ‘रामायण’ के अनुवाद भईल बा! पहिला रामायण बाल्मिकी मुनि, संस्कृत में,…Continue हम पहिले एगो भारतीय हईं, फेर भोजपुरिया\nStarted this discussion. Last reply by पियूष द्द्विवेदी 'भारत' Sep 13, 2012. 84 Replies\nहम भोजपुरिया हईं, ई बात हर मिले वाला नया आदमी से एकदम मोछ अईठ के कहेनी, अऊर पूछेनी कि का भाई, भोजपुरी जानेल, जे जानेल त भोजपुरिये में बतीआवल जाव! हमार कई गो उड़िया, मराठी, गुजराती, संघतिया बा लो, हम…Continue View All\nपियूष द्द्विवेदी 'भारत''s Page\nShashikant Dubey liked पियूष द्द्विवेदी 'भारत''s discussion 'खुला में शौच' के मानसिकता से कब छूटी ग्रामीण-लोग..?Jan 9नबीन भोजपुरिया ( NB ) commented on पियूष द्द्विवेदी 'भारत''s blog post सबके दिवाली के शुभकामना........."एकदम एह मे कवनो दागी नईखे\nजय भोजपुरी"Nov 16, 2012पियूष द्द्विवेदी 'भारत' commented on पियूष द्द्विवेदी 'भारत''s blog post सबके दिवाली के शुभकामना........."दीपावली के शुभकामना....... बाकी रऊरा अपनी सोच खातिर स्वतंत्र बानी, मुबारक...!"Nov 16, 2012शशि कुमार सिंह (SHASHI) liked पियूष द्द्विवेदी 'भारत''s blog post सबके दिवाली के शुभकामना.........Nov 16, 2012नबीन भोजपुरिया ( NB ) commented on पियूष द्द्विवेदी 'भारत''s blog post सबके दिवाली के शुभकामना........."जब तालिये बजावे के ब त हम थपरी ना बजाई के अपना तरहथी के सम्हार के राखब । क्षमा करी हम अईसही नीमन बानी ।\nजय भोजपुरी"Nov 16, 2012Admin liked पियूष द्द्विवेदी 'भारत''s blog post सबके दिवाली के शुभकामना.........Nov 15, 2012पियूष द्द्विवेदी 'भारत' postedablog postसबके दिवाली के शुभकामना.........दिवाली के पावन परब, हर बरिस नियन फेर आ गईल ! लोगन के आपसी प्रेम-बेवहार में मधुरता के संचार ही हर तेवहार की तरे एह तेवहार के भी उदेश्य ह ! अब हम सीधे-सीधे मुद्दा प आवतानी कि सोच-विचार में भिन्नता के कारण एहिजा के कुछेक लोग हमसे व्यक्तिगत भिन्नता बना लेले बा, एहिसन हमरा कुछ दिनन से लागता ! हो सकेला एहमे हमार कुछ गलतियों होखो, बाकी ताली खाली एक हाथ से ना बाजेला ! आ सबसे बड़ बाति कि विचारधारा अऊर निजी संबंध, एह दुनो के अलग-अलग जगही अऊर जरूरत होला, एन्हन के मेल-मिलाप सही ना ह ! त हम आशा कर तानी कि…See MoreNov 12, 2012 3\nALOK SINGH THE COMMON MAN liked पियूष द्द्विवेदी 'भारत''s discussion हम पहिले एगो भारतीय हईं, फेर भोजपुरियाOct 14, 2012Rajeev Mishra "राजीव भोजपुरिया" liked पियूष द्द्विवेदी 'भारत''s discussion 'खुला में शौच' के मानसिकता से कब छूटी ग्रामीण-लोग..?Sep 15, 2012पियूष द्द्विवेदी 'भारत' replied to पियूष द्द्विवेदी 'भारत''s discussion हम पहिले एगो भारतीय हईं, फेर भोजपुरिया"ओहुले बाऊर....जे भारत के बाटी ओकरा खातिर हम कबो नीमन नईखी!"Sep 13, 2012नबीन भोजपुरिया ( NB ) replied to पियूष द्द्विवेदी 'भारत''s discussion हम पहिले एगो भारतीय हईं, फेर भोजपुरिया"साफ साफ कही की राज ठाकरे वाला भासा के प्रयोग करेनी\n"Sep 12, 2012पियूष द्द्विवेदी 'भारत' replied to पियूष द्द्विवेदी 'भारत''s discussion हम पहिले एगो भारतीय हईं, फेर भोजपुरिया"हमहुजानतानी... आ राज ठाकरे खातिर हम का सोचेनी, ई फेसबुक प पढ़ लेब...एहिजा ना व्यक्त क सकेनी, काहें कि ई वेबसाईट ओह भाषा खातिर नईखे, जौन भाषा हम राज ठाकरे खातिर हम प्रयोग करेनी!"Sep 12, 2012नबीन भोजपुरिया ( NB ) replied to पियूष द्द्विवेदी 'भारत''s discussion हम पहिले एगो भारतीय हईं, फेर भोजपुरिया"बम्बई बिदेश मे नईखे आ बम्बई खाती वीजा ना लागेला !"Sep 12, 2012पियूष द्द्विवेदी 'भारत' replied to पियूष द्द्विवेदी 'भारत''s discussion हम पहिले एगो भारतीय हईं, फेर भोजपुरिया"ओकरा के त समझावते बानी...जहिया मिली ओह दिन ओकर पूरा हो जाई!"Sep 12, 2012somi kumar(Hamara.Bihar) replied to पियूष द्द्विवेदी 'भारत''s discussion हम पहिले एगो भारतीय हईं, फेर भोजपुरिया"t bhai bura mat manem jake keebaat raj thakre ke samjhawo"Sep 12, 2012शशि कुमार सिंह (SHASHI) liked पियूष द्द्विवेदी 'भारत''s discussion 'खुला में शौच' के मानसिकता से कब छूटी ग्रामीण-लोग..?Sep 5, 2012 More... RSS\nछात्र; कवि; लेखक आदि!\nहम पहिले एगो भारतीय हईं, फेर भोजपुरिया!\nपियूष द्द्विवेदी 'भारत''s Photos\nपियूष द्द्विवेदी 'भारत''s Blog\nसबके दिवाली के शुभकामना.........\nPosted on November 12, 2012 at 11:06am3Comments\nदिवाली के पावन परब, हर बरिस नियन फेर आ गईल ! लोगन के आपसी प्रेम-बेवहार में मधुरता के संचार ही हर तेवहार की तरे एह तेवहार के भी उदेश्य ह ! अब हम सीधे-सीधे मुद्दा प आवतानी कि सोच-विचार में भिन्नता के कारण एहिजा के कुछेक लोग हमसे व्यक्तिगत भिन्नता बना लेले बा, एहिसन हमरा कुछ दिनन से लागता ! हो सकेला एहमे हमार कुछ गलतियों होखो, बाकी ताली खाली एक हाथ से ना बाजेला ! आ सबसे बड़ बाति कि विचारधारा अऊर निजी संबंध, एह दुनो के अलग-अलग जगही अऊर जरूरत होला, एन्हन के मेल-मिलाप सही ना ह ! त हम आशा कर तानी… Continue आ एहंगा आईल पहिला भोजपुरी फिलिम ......\nसबके प्रणाम आ जय भोजपुरी\nबाति सन १९६० के ह, जब हमनी के पहिला राष्ट्रपती डॉ.राजेंदर बाबू, पटना में बिस्वनाथ प्रसाद शाहबादी से मिलिके, उनके भोजपुरी फिलिम बनावेके कहले! राजेंदर बाबू के ई सलाह पर बिस्वनाथ प्रसाद, निर्देशक कुंदन कुमार से बाति कईले! बड़ी बात-बतकही के बाद आखिर भोजपुरी फिलिम पर काम शुरू हो गईल! करत-धरत सन १९६३ में बिस्वनाथ प्रसाद के निर्माण, कुंदन कुमार के निर्देशन अऊर निर्मल पिक्चर्स के बैनर में आईल पहिला भोजपुरी फिलिम- गंगा मईया तोहे पियरी चढ़ाएब! बढ़िया चलल ई फिलिम! आ एकरी… Continue एगो कविता :- सावन\nPosted on August 2, 2010 at 8:00am3Comments\nपहिले सब भाई लोग के जय भोजपुरी.....सावन आ गईल बा हर तरफ सावन के धूम बा\nझिमिर-झिमिर बरखा, बम बोल के जयकार त एहिमे ई एगो कविता बा, शायद नीक\nलागो...........जय भोजपुरी सावन के फुहार आईल जियरा में बहार ...मन नाचे बार-बारकहा बाडू प्रिये, आजा एक बार आव नाचे… Continue AddaBlog Post